
Dragă cititor, 

Noi, cu tot ceea ce suntem, aparţinem Creatorului. La fel crede şi familia 
Peters, care alege să lase Germania şi tot ce aveau pentru a păşi în 
necunoscut. Aveau o destinaţie -Japonia - şi un scop - să le spună 
oamenilor despre speranţa şi viaţa care sunt în Dumnezeu. Cu acestea au 
pornit la drum şi cu încrederea că Dumnezeu este cu ei. Sunt multe locuri 
deosebite pe acest pământ, dar cel mai frumos şi mai sigur este cel în 
care Dumnezeu ne vrea. Căutarea acestui loc reprezintă nucleul 
evenimentelor din carte. Misionarul Peters şi familia lui sunt o dovadă vie 
a faptului că viaţa condusă de Dumnezeu implică răbdare şi credinţă. 
Curajul adolescentin, născut din dorinţa de a lupta împotriva răului, îi 
determină pe cei doi copii, Miriam şi Ştefan, să se aventureze într-o 
căutare riscantă a hoţului care le-a furat paşapoartele. Cititorul 
descoperă, împreună cu aceşti mici detectivi, culturi diferite, obiceiuri şi 
tradiţii. Cartea ne deschide ochii să înţelegem că, întotdeauna, Dumnezeu 
are metodele lui de a ne călăuzi şi cunoaşte ce este cel mai bine pentru 
noi. Doresc să ai curajul de a-ţi lăsa viaţa în braţul Dumnezeului 
Adevărat, care este Acelaşi ieri, azi şi în veci. 

Markus Wehner 


Impresii şi păreri 


Cartea incită prin densitatea epicului: aventură, căutare, suspans. Doi 
copii, frate şi soră, se comportă ca nişte detectivi şi încearcă să dea de 
urma paşapoartelor furate, fără de care nu pot părăsi Hawaiul pentru a 
ajunge în Japonia. Deşi trec prin mai multe situaţii dificile, membrii 
familiei nu-şi pierd speranţa, simţul umorului şi, mai ales, încrederea în 
Dumnezeu. 

prof. Ligia Cruţ 

Cartea Giselei Jahn se remarcă printr-o dinamică aparte în care dialogul 
te ţine captiv până la finalul ei. Relaţionarea cu Ţara Soarelui Răsare, cu 
țărmurile hawaiene măreşte suspansul care îi are ca protagonişti pe 
Miriam şi Ştefan. Cei doi, ca nişte veritabili detectivi, îşi finalizează 


cercetările cu bine pentru ca apoi să se întoarcă acasă cu gândul că putea 
fi mai rău. 

David Reguş - Biblioteca Agape 

Lectura acestei cărţi îi va captiva cu siguranţă pe tinerii cititori, dar şi pe 
părinţi. întâmplările relatate se petrec cu o repeziciune uimitoare. 
Răsturnările de situaţie au loc atunci când nimeni nu se mai aştepta. 
Imprevizibilul devine ingredientul principal al vieţii tinerei familii, iar 
plictiseala şi rutina nu-şi mai găsesc locul. 

Ovidiu Biciuşca 


Doar o scurta pauza 

- Uite aici! a strigat Ştefan şi şi-a întins braţul în faţă. Repede, cu ciripit 
gălăgios, câţiva papagali s-au şi aşezat pe el. 

Miriam a început să aplaude râzând entuziasmată. 

- Sunt cele mai prostuţe păsări pe care le-am văzut în viaţa mea, spuse ea 
cu voce puternică, aşa încât să fie auzită peste ciripitul papagalilor. 

- Uite cum stau agăţaţi aici. Arată de parcă în orice moment ar putea să 
cadă la pământ. 

- Da - şi ochii lui Miriam străluceau de bucurie - ca la noi acasă, la 
grădina zoologică, dar mult mai frumos! 

Ştefan oftă. 

- Hawai este o insulă minunată, îmi pare rău că mâine trebuie să plecăm. 
Patru zile e prea puţin pentru o zonă aşa de frumoasă. 

- Da, prea puţin! întări Miriam uitându-se în urmă. Oare unde au rămas 
tata şi mama? 

Ştefan zâmbi cu subînţeles: 

- întotdeauna, când sunt la cumpărături, au nevoie de o veşnicie până să 
iasă din magazin. 

- Hai să mergem să-i căutăm! 

Cei doi copii o luară înspre clădirea cu acoperiş plat, care adăpostea un 
magazin foarte elegant, aşezat între doi palmieri umbroşi. 

- Asta e o adevărată junglă. Ştefan nu se mai sătura privind. 

- Unde mai găseşti aşa ceva: o junglă în mijlocul oraşului?! 


- Doar în Honolulu, doar în Hawai! răspunse Miriam chicotind. 

- Acum iar te prosteşti! bombăni Ştefan. Uneori, să aibă o soră de 
paisprezece ani prin preajmă, era pentru el o adevărată pedeapsă. 

Au ajuns la magazin exact când părinţii ieşeau pe uşă. 

- îmi pare rău, dar nu am găsit ceea ce am căutat, spuse tatăl dezamăgit. 
Am luat degeaba paşapoartele şi biletele de avion cu noi. 

Miriam îi privi mirată. 

-De când avem nevoie de aşa ceva pentru cumpărături? Nu 
plătim de obicei cu bani? 

- Intr-un magazin unde poţi să cumperi fără să plăteşti taxe vamale 
trebuie să arăţi paşapoartele şi biletele, doar banii nu sunt de-ajuns. într- 
adevăr, ciudat. Dacă ştiam că ieşim din magazin cu mâinile goale le-aş fi 
lăsat în seiful hotelului! 

- Oricum, râse amuzată mama, avem nevoie de ele mâine dimineaţă! 

- Da, ce păcat! oftă Ştefan. 

- Cum adică „ce păcat"? 


- Eu aş vrea să mai rămân. Patru zile e prea puţin pentru vacanţă, nu 
credeţi? 

- Pentru misionari nu e posibil mai mult, zâmbi mama lui Ştefan. Aceasta 
nu este vacanţă, ci doar o scurtă pauză. Voi ştiţi că mâine mergem mai 
departe, spre Japonia. 

- Japonia, Japonia... insistă Ştefan. De ce chiar în Japonia? Hawai nu are 
nevoie de misionari? 

- Un misionar trebuie să meargă acolo unde este chemat, interveni tata în 
discuţie. 

Ştefan dădu din umeri, resemnat. Când începea tata, cu tonul lui de 
predicator, încercarea de a susţine o polemică nu mai avea niciun rost. 

- „lar chemarea noastră se numeşte Japonia. Nu ştim încă în care 
localitate din Japonia suntem trimişi de 

Dumnezeu, dar că e vorba de Japonia nu încape îndoială. 

- Tata are dreptate, spuse mama şi îl cuprinse de după umeri pe băiatul 
care era cât ea de mare. Ştefan împlinise deja 13 ani. Te asigur însă că în 
Japonia este foarte frumos. Aşa de frumos, încât o să uiţi foarte repede 
Hawai-ul. îţi mai aduci aminte versetul pe care l-am citit împreună din 
Biblie? 

-Eu îl ştiu pe de rost, strigă Miriam. Şi, fără să aştepte un răspuns, începu 
: „lată, Eu trimet un înger înaintea ta, ca să te ocrotească pe drum şi să te 
ducă în locul pe care L-am pregătit." Exod 23.20 

- Da, vezi tu, continuă mama  amuzată de spontaneitatea fiicei 
ei. Un loc care este pregătit de Dumnezeu trebuie să fie foarte 
frumos, nu? 

Ştefan aprobă din cap. 

- Pot să-mi doresc ceva? întrebă el. 

- Da, dacă dorinţa ta este bună, răspunse tatăl. 

- Aş vrea să înconjurăm încă o dată insula cu autobuzul. Costă doar 50 
de cenți de persoană. Sau crezi că este prea scump? 

-Mult prea scump, veni răspunsul aşteptat. Dar pentru tine putem să 
facem aceasta, chiar dacă mâine vom mânca numai pâine şi apă. 


O dimineaţă adevărată de vacanţă 


- Ştiţi ce mi-a plăcut cel mai mult ieri-seară? întrebă Ştefan, în timp ce 
muşca din cornul de la micul dejun. 

- Nu, răspunse mama, în timp ce puse cana de cafea înapoi la locul ei. Ce 
ţi-a plăcut? 

-Apusul de soare, nu că era extraordinar? Aşa de colorat! Dacă cineva îmi 
povestea că soarele străluceşte şi luminează în tot felul de culori, nu 
credeam... A fost minunat! 

Miriam aprobă bucuroasă din cap. 

- Este minunat aici, spuse ea cu o voce sugrumată, nu din cauza cornului 
pe care îl mânca, ci din cauza emoţiilor. Mi-ar plăcea să locuim pentru 
totdeauna aici! 

- Capul sus! spuse tata zâmbind. Sau trebuie să ajung cu doi supăraţi în 
Japonia? Voi ştiţi că în Japonia zâmbetul face parte din cultura ţării. 
Japonezii sunt prietenoşi şi amabili. 

Miriam se uită gânditoare la tata. Era întotdeauna un om plin de nădejde, 
o persoană specială care putea să transmită încredere celor din jur. Deja 


începea să simtă cum colţurile gurii i se ridicau încet într-un zâmbet larg. 
Şi Ştefan zâmbea când a băgat ultima bucată de corn în gură. 

De la masa de dimineaţă s-a ridicat o familie veselă şi fericită, vorbind 
parcă toţi în acelaşi timp. Urcară împreună cu liftul până la etajul şapte 
şi, ajunşi în cameră, au început să-şi facă grăbiţi bagajele. Tata a pus 
valizele lângă noptiera pe care erau paşapoartele şi s-a uitat la ceas. 
-Este aproape ora nouă, a spus el, la ora 11 vine taxi-ul, care ne duce la 
aeroport. Ce spuneţi dacă am mai face 

ceva în aceste două ore? 

- Pe plajă? întrebă Ştefan. 

- Bineînţeles! strigă Miriam. Unde în altă parte? într-o clipă, blugii lui 
Ştefan erau pe pat. 

- Unde sunt pantalonii mei de baie? 

- Lucrurile pentru baie sunt în bagaj, spuse mama. 

- Dar nu este mai bine să citim din Biblie şi să cerem binecuvântarea 
Tatălui Ceresc înainte de călătoria lungă? 

- Nuuuuuuuuu, strigară în cor Ştefan şi Miriam, nu chiar acum! Pentru 
asta avem destul timp mai târziu. Mai sunt doar două ore şi probabil n-o 
să mai ajungem în viaţa noastră în Hawai. 

Tata se gândi un moment. După aceea aprobă din cap. 

- Copiii au dreptate. Noi trebuie să le dăruim surprize. 

- Uraaaaaaaaaa! Şi, cu strigătul indienilor, se aruncară asupra bagajului. 
Mama clătină din cap. 

- Să vă puneţi lucrurile în ordine pe pat, spuse ea, doar nu vreţi să intraţi 
cu hainele şifonate în avion? 

- Nu, mamă, râdea Miriam, uite aici costumul tău de baie, prinde-1! 

Şi, cu o mişcare rapidă, îi aruncă mamei costumul. 

- Uite, tata! spuse fetiţa, aruncându-i şi lui pantalonii de baie. 

- De ce nu i-ai prins? spuse Miriam. Tatăl râse. 

- Sunt eu un bun sportiv? 

- Nu, e adevărat că nu eşti, interveni mama, şi asta se vede, burta ta... 
Trebuie numaidecât să mergem în costume de baie prin hotel şi pe 
stradă? 

- De ce nu? Aici nu ne cunoaşte nimeni. Mai mult decât atât, am văzut 
mulţi burtoşi pe stradă. 

- Aşa este, spuse Ştefan apăsat, eu cred că voi arătaţi foarte bine pentru 
vârsta voastră. 

Mama şi tata se priviră scurt unul pe altul şi apoi pufniră în râs. După ce 
s-au schimbat, încă mai râdeau. 

- Ce glumă am spus? murmură Ştefan nedumerit, dar nu primi niciun 
răspuns. 

- Astăzi sunt foarte comici, îi şopti Miriam. Explicaţia îl linişti oarecum pe 
Ştefan. Avea tot timpul 

sentimentul că părinţii râd de el şi asta nu-i plăcea deloc. 

- Luăm şi cheia cu noi pe plajă? întrebă tata în timp ce încuia uşa de la 
intrare. 

- Da, cred că putem să riscăm, spuse mama. Aşa câştigăm timp la 
recepţie. 

Plaja era aşa de frumoasă, nisipul aşa de fin, marea aşa de albastră şi 


limpede, iar apa tot aşa de caldă ca în cadă. Ştefan alergă cât putu de 
repede în apa care se aduna în valuri mici peste el. 

- Astăzi o să înot foarte departe, strigă el. 

- Dar gândeşte-te că vrem să ajungem împreună cu tine în Japonia, îl 
avertiză mama. 

Ştefan se încruntă, vizibil jignit. 

- Pot să am grijă de mine. Nu mai sunt un copil mic. Miriam începu să 
râdă. 

- Vin şi eu... Facem un concurs de înot? 

Cu paşi mari începură să alerge prin valuri. Apoi se aruncară pe burtă în 
apă şi, cu chiote de bucurie, începură să înoate în larg. 

Ştefan o urmă voiniceşte. înotând cu mişcări largi, el reuşi s-o ajungă pe 
sora lui. Fata înota foarte repede, iar Ştefan cheltui multă energie până 
să ajungă lângă ea. 

- Până la marcajul de limită! răsuflă Miriam, în timp ce se întorcea încet 
pe spate. 

- Dar înainte de asta ne scufundăm puţin! 

- Aici? 

- Da, exact aici. Să vedem cine ajunge primul jos! Ştefan se aruncă şi, în 
curând, nu i se mai vedeau 

decât pantalonii galbeni şi puţin picioarele. 

Miriam trase puternic aer în piept, înainte de a străpunge apa ca un 
peşte, şi se lăsă cu capul în jos până la fund. Marea pată galbenă, care 
strălucea între corali, era Ştefan sau unul dintre peştii colorați, adunaţi 
acolo? Ce minunată lume se descoperea în adânc! 

Niciodată nu mai văzuse Miriam atâţia peşti splendizi, în culorile lor 
puternice, străluceau ca la un concurs de frumuseţe. Coralii, ca un castel 
viu cu multe camere secrete, erau acolo ca să ofere protecţie peştilor. în 
niciun acvariu de pe glob nu exista aşa o minunăţie. 

Cu câteva mişcări rapide, Miriam se îndreptă spre un coral. Peştii n-o 
băgară în seamă şi nu-i făcură loc. Pata galbenă, strălucitoare, părea să 
fie pantalonii de baie ai lui Ştefan, da - cine altcineva putea fi - Ştefan 
însuşi. Când ajunse sora lui la el, băiatul începu să gesticuleze că vrea să 
meargă la suprafaţă. Şi Miriam simţea că nu mai are îndeajuns aer. Fata 
îşi întinse braţele deasupra capului şi, ajutându-se de picioare, se strădui 
să ajungă cât mai repede sus. 

- Am câştigat, spuse gâlgâit Ştefan, înainte să simtă aerul de la suprafaţa 
apei. Eu am câştigat! 

-Fie... şi acum până la borna de limită! răspunse Miriam. 

După ce trase de câteva ori aer adânc în piept, Miriam simţi putere 
proaspătă în tot corpul. Cu mişcări echilibrate, înotând câineşte, începu 
să alunece prin apă. Degetele o ajutară să atingă prima ţinta. 

- De data asta ai câştigat tu! zise Ştefan, agăţându-se de borna de limită 
doar la câteva secunde după Miriam. Acum suntem la egalitate. 

- Uite, spuse Miriam arătând cu degetul ceva în larg, pe-acolo pluteşte o 
tablă! 

- Unde? întrebă Ştefan clipind din ochi. Suprafaţa apei, care reflecta 
lumina soarelui, îl orbea. 

- A... da, acum văd şi eu. 

într-adevăr, în mijlocul apei plutea o tablă. Dar nu plutea, părea să o fi 
pus cineva acolo. 

- Este legată de o bornă micuță, spuse Miriam. Cu siguranţă este pentru 
ceva. 

- Să înotăm până acolo, sigur e scris ceva pe ea. Amândoi copiii au înotat 
liniştiţi unul lângă altul. Erau 

deja obosiţi, nu le mai rămăsese multă energie. S-au apropiat încet de 
tabla plutitoare - foarte departe de mal, aproape în mijlocul apei. 

- Poţi să descifrezi ce scrie? întrebă Miriam. 

- Nu, trebuie să mergem mai aproape. După câţiva metri, scrisul era 
vizibil. 

- Eu cred că primul cuvânt este - Beware, murmură Ştefan nesigur, 
beware of... the sharksl 

- în limba germană asta înseamnă Achtung... hmm, nu cunosc cuvântul 
celălalt... Sharks! spuse Miriam. 

- Ştii ce înseamnă sharks] 

- Eu cred..., şi faţa bronzată a lui Ştefan se făcu albă ca zăpada. Asta 
înseamnă rechini! Aveţi grijă la rechini -Atenţie, rechini! - este scris aici." 
- Ceeeeeee? Şi Miriam înlemni de groază. Viteză înapoi! 

Plini de frică, ochii lor scrutau mereu depărtările să vadă dacă nu cumva 
era vreun rechin la suprafaţa apei. în spatele fiecărui val micuţ li se părea 
că văd o aripă de rechin. 

Ştefan şi Miriam se simţiră cuprinşi dintr-odată de o forţă nebună. Aşa de 
repede ca atunci nu mai înotară niciodată. Ca din puşcă au ţâşnit spre 
mal, acolo unde era salvarea. în spate, îşi imaginau că-i urmăresc 
rechinii. în momentul în care genunchii lor au atins nisipul de pe plajă au 
ştiut că sunt în siguranţă. Gâfâind, s-au ridicat şi, cu mâinile sprijinite pe 
genunchi, aplecaţi, încercau să-şi tragă răsuflarea, în timp ce apa curgea 
de pe ei. 

- Aici eraţi? se auzi vocea tatălui, noi v-am aşteptat, e timpul să mergem, 
trebuie să ne şi schimbăm. 

Miriam şi Ştefan se uitară unul la altul. Acum chiar trebuiau să-şi ia la 
revedere de la insulă. Dintr-odată au uitat de frica rechinilor. Trişti, au 
privit parcă pentru ultima dată această insulă frumoasă cu palmieri, cu 
ciripit de papagali şi cer strălucitor, cu marea albastră - ca să nu mai 
spunem de nisipul alb, curat, de pe plajă. Nu credeau că se vor mai 
întoarce vreodată la aceste minunăţii. Zilele trecuseră foarte repede şi nu 
mai era nicio speranţă să revină. 

O surpriză teribilă 


- Uite, au făcut deja ordine, spuse tata mirat, atunci când au intrat în 
cameră. 

- Da, comic, întări mama.  Cearceafurile sunt schimbate, totul 
este curat. Este normal să facă aşa, atunci când clienţii sunt plecaţi? 

- Cel puţin lucrurile noastre sunt puse în ordine pe scaun. Miriam îşi luă 
hainele, care erau deasupra, şi dispăru în baie. 


După o jumătate de oră, toţi erau schimbaţi pentru plecare. Hainele ude 
le puseseră în valiză într-un prosop uscat. 

Era iarnă în Japonia şi toţi patru erau îmbrăcaţi potrivit pentru acest 
anotimp. 

Ştefan zâmbi jenat atunci când trecu îmbrăcat aşa prin holul hotelului. Cu 
capul în jos, fără să privească în dreapta sau în stânga ieşi prin uşa largă 
din sticlă. Ducea una dintre valize, cea mai micuță, în timp ce tatăl 
împingea în faţă valiza cea mare. în jur nu era niciun angajat care să-i 
ajute. Geanta din mâna mamei nu era uşoară, iar Miriam era acoperită de 
tot felul de plase şi gentuţe pe care le căra. Din fericire, taxiul aştepta 
deja cu portbagajul larg deschis. Plin de bucurie, taximetristul a alergat 
în faţă ca să-i ajute. 

Când intră în maşină, Ştefan observă plin de bucurie că aerul condiţionat 
funcţiona. Acum îmbrăcămintea groasă de iarnă era mai uşor de purtat la 
temperaturile ridicate din Hawai. Oricum, taximetristul îi privea mirat în 
oglindă: cu siguranţă, această familie îi părea de pe altă planetă. 

După aproximativ jumătate de oră de mers cu maşina, 

au ajuns la destinaţie. Ştefan şi Miriam vedeau prin uşile de sticlă pistele 
de aterizare. Deasupra lor, pe un panou mare, electronic, clicăiau cifre şi 
litere. Erau afişate sosirile şi plecările avioanelor. 

- Uite, ăsta e avionul nostru, şopti Miriam şi arătă spre locul unde era 
afişat - Zborul 725 Tokyo Corean Airlines. 

Apoi privi spre tata. 

- Plecăm în curând? 

- Da, spuse el, luaţi-vă bagajele, trebuie să mergem la ghişeu. Gâfâind, 
începu să împingă cea mai mare valiză spre un ghişeu aflat la capătul 
unui hol lung. 

- Biletele şi paşapoartele dumneavoastră, vă rog, spuse în limba 
engleză bărbatul din spatele geamului. 

- Aici, poftim. Tata scoase biletele din buzunarul aflat în interiorul hainei. 
- Şi paşapoartele dumneavoastră, vă rog, repetă bărbatul 
impacientat. 

Tata băgă mâna în fiecare buzunar de la geacă - şi nu erau puţine - dar de 
fiecare dată o scotea goală. 

- Iubito, ai tu paşapoartele? căută el ajutor la soţia sa. 

- Nu, tu le-ai pus în buzunar. 

Miriam se schimbă la faţă. Acum începea o căutare dramatică. Ştia asta. 
De multe ori tatăl lor uita unde îşi punea lucrurile. Până acum însă, 
întotdeauna, după un timp scurt, găsea ceea ce căuta. îl urmărea cu milă. 
Niciodată nu mai căutase ceva aşa de agitat şi nervos, în paşapoarte erau 
vizele şi permisele de şedere pentru Japonia. 

- Eu nu am paşapoartele, spuse el. Le-ai pus tu undeva, probabil în 
geantă. 

- Vino, mamă, te ajut. Ştefan luă geanta şi, dintr-o singură mişcare, trase 
fermoarul. 

- Nu aici, stăm în calea celorlalţi pasageri, spuse 

mama şi îl împinse pe Ştefan, împreună cu geanta, câţiva paşi mai încolo. 
După puţin timp, toate hainele din geantă erau teanc pe duşumeaua 


aeroportului. 

- Aici nu sunt paşapoarte. 

împreună cu mama, Ştefan puse totul înapoi în geantă. 

- Trebuie să continuăm să căutăm, undeva trebuie să fie, şopti tata printre 
dinţi şi mută valiza mare câţiva metri înapoi în hală. La ghişeu, se 
formase deja o coadă lungă de pasageri care clătinau din cap şi vorbeau 
între ei vizibil iritaţi. Pe cei patru nu-i interesa însă ce gândeau ceilalţi. 
Un lucra era important, trebuiau să găsească paşapoartele. 

Pe fruntea tatălui se formaseră broboane de transpiraţie. Acum, toate 
valizele şi gentuţele erau deschise în faţa lor. Sistematic, fiecare lucru era 
despachetat, pipăit şi scuturat... Nimic. 

Oamenii grăbiţi treceau peste bagajele lor. Dar ei patra aproape nu 
simțeau nimic, nu auzeau batjocurile celor care îi priveau cu mânie. Incet- 
încet, au realizat ceva ce mai înainte nu puteau să creadă, paşapoartele 
nu se aflau în bagaje. Cu gesturi mecanice, au pus totul înapoi. Orice 
căutare nu mai avea rost. Paşapoartele dispăruseră. 

- Cum a fost posibil să se întâmple aşa ceva? murmură tata. 

- Eu ştiu, strigă dintr-odată Ştefan. Voi le-aţi uitat pe noptieră, probabil 
mai sunt încă acolo! 

- Adevărat, ai dreptate! Peste faţa tatălui licări o lumină. 

- Hai, să luăm repede un taxi! Dacă ne grăbim, probabil mai prindem 
avionul nostru! 

- Şi ce facem eu şi mama în timpul acesta? vru să ştie Miriam. Trebuie să 
aşteptăm aici? 

- Ce puteţi face? Acolo sunt bănci, staţi jos! Tatăl îl luă pe Ştefan de după 
umeri. 

- Hai, vino! 

Cât de repede au putut, au alergat spre ieşire şi s-au urcat în primul taxi 
care aştepta afară. 

- Hotelul Kings, repede! strigă tatăl lui Ştefan şi băgă sub nasul 
taximetristului câteva bancnote de dolari. 

Bărbatul nu a aşteptat al doilea îndemn. Cu o smucitură porni maşina şi 
luă o curbă cu un scârţâit de cauciucuri. 

- Ţineţi-vă bine! strigă taximetristul. Atenţionarea lui veni prea târziu 
însă. Ştefan şi tatăl au 

simţit durerea, după ce s-au lovit unul de altul la pornirea sălbatică. 
Taxiul mergea cu viteză nebună. Peisajele de pe marginea dramului 
ţâşneau pe lângă ei. Dar, de această dată, nu aveau ochi pentru 
frumuseţea insulei. Se uitau doar înainte, dornici să zărească hotelul cât 
mai repede. 

Când s-au văzut în faţa hotelului, au respirat uşuraţi. Taxiul a oprit cu un 
scârţâit puternic de frână. 

- Aşteptaţi aici! strigă tatăl lui Ştefan, în timp ce cobora din maşină. 
Venim imediat înapoi! 

La recepţie aşteptau câţiva clienţi noi. 

- Scuzaţi, vă rog, spuse Ştefan făcându-şi loc în faţă. Suntem foarte 
grăbiţi. Am uitat ceva! 

- Asta poate să spună oricine, murmură un bărbat tânăr. 

Din fericire, doamna de la recepţie a văzut panica de pe faţa lui Ştefan şi 


pe tatăl care îl urma. Se întoarse spre el. 

- Ce aţi uitat? 

- Am lăsat ceva în cameră - paşapoartele noastre. Putem să mai intrăm o 
dată? 

- Care este numărul camerei? -337. 

Recepţionera începu să răsfoiască într-o carte. 

- Această cameră este deja ocupată, spuse ea. Ştefan se sperie, dar se 
gândi o clipă, apoi întrebă: 

- Probabil puteţi să-i întrebaţi pe oaspeţi dacă nu putem intra două 
minute? 

- In această cameră clienţii vor veni abia după-amiază. O să 
chem hotelierul să meargă cu voi. Dar vă rog să nu deranjaţi nimic! 

- Nu, o asigură Ştefan legănându-se cu nerăbdare de pe un picior pe altul. 
Să se grăbească, vă rog! 

Doamna tânără dădu din cap şi apăsă scurt pe un clopoțel. 

- Ce doriţi? se auzi vocea unei persoane apărute ca din senin. 

- Condu-i pe domnii aceştia la camera 337. Ei au stat până azi-dimineaţă 
acolo şi au uitat ceva foarte important. 

- Paşapoartele noastre, completă Ştefan. Hotelierul zâmbi cu subînţeles, 
dar Ştefan era prea 

tulburat ca să observe acest lucru. îl trase pe tatăl său de mânecă. 

- Vino, tată, terminăm imediat. încă mai avem timp! Cu inima bătându-i 
puternic, Ştefan intră pe uşa 

îngustă a camerei. Tatăl îl urmă îndeaproape, aproape să-l calce pe 
călcâie. Se uitară repede spre noptieră - era goală. 

- Probabil că au căzut pe jos, murmură Ştefan şi se lăsă în genunchi. 
Mâna lui tremura atunci când căuta în toate colţurile. 

După aceea, ridică privirea tristă în sus, spre tatăl lui. Acesta aştepta 
înmărmurit, alb ca varul şi cu ochii larg deschişi. 

în uşă, stătea rezemat hotelierul, cu o expresie ciudată pe chip. 

- Nici aici nu sunt, oftă Ştefan. 

- Dacă m-ati întreba pe mine, se băgă bărbatul în vorbă, lucrurile uitate 
nu le veţi găsi niciodată. Dacă nu ai 


grijă, tot ce se uită aici face picioare. Mă înţelegeţi? Ştefan dădu din cap. 
- Deci, furat - adio, spuse el aproape fără voce. Şi ce facem acum? 

Tatăl îşi luă băiatul în braţe. 

- Nu am nici cea mai mică idee. 

19 


Poate să ajute cineva? 


Ştefan şi tatăl lui stăteau nemişcaţi în holul hotelului. Au fost nevoiţi să-i 
dea voie taximetristului să plece şi au sunat la aeroport. în acelaşi 
moment, Miriam şi mama erau anunţate prin staţie: „Vă rugăm să vă 
întoarceţi la hotelul dumneavoastră!" 

- Nu înţeleg de ce ne-ar fura cineva paşapoartele, spuse Ştefan mai mult 
pentru el, decât pentru tatăl său. Ce poate să facă hoţul cu ele? 


- Probabil foarte multe, veni răspunsul. Nu ştiu prea multe despre crime, 
dar pot să-mi imaginez că un traficant poate schimba uşor fotografiile. 
Ştefan întrebă stupefiat: 

- Asta înseamnă că nişte hoţi călătoresc cu numele noastre prin America 
şi probabil prin Japonia? 

- E posibil. 

- Cât de mult trebuie să mai rămânem în Hawai? Frumoasa insulă părea 
acoperită acum de un văl cenuşiu. 

Să stai aici de bună voie sau forţat era o diferenţă pe care Ştefan nu şi-o 
imaginase ca fiind aşa de mare. Trist, privea în gol, toate culorile din jur 
îşi pierduseră strălucirea. Dintr-odată, i se făcu dor de acasă, de 
Germania, dor de acasă, chiar dor de Japonia. L.ocuise acolo, cu mulţi ani 
în urmă, împreună cu părinţii lui şi cu Miriam. Şi apoi a început să-şi 
dorească locul necunoscut din Japonia, pe care şi părinţii lui trebuiau să-l 
descopere. Ciudat, cât de repede îşi pierduse insula farmecul! Hawai-ul 
devenise acum puşcăria lor. Oare cât de mult vor fi nevoiţi să stea aici, în 


mijlocul oceanului liniştit? 

- Căutarea voastră nu a avut succes. Vocea cristalină a lui Miriam îl trezi 
din gândurile apăsătoare. Aşa e? 

- Da, spuse tatăl ridicându-se de pe scaun. Unde sunt valizele? 

- încă în taxi. Vino, trebuie să plăteşti şoferului! 

De această dată au avut parte de un taximetrist mai comod şi 
neprietenos. Banii pentru cursă i-a cerut prin geam. 

- După ce luaţi valizele, nu uitaţi să închideţi portbagajul, 
bolborosi el în limba engleză. 

Ştefan se uită ţintă la ţigara pe care o avea în colţul gurii. Cum putea să 
vorbească fără să-i cadă? 

- Interesant, eu mi-am imaginat altfel Japonia, încercă mama să facă o 
glumă, când stăteau împreună în holul hotelului înconjurați de bagaje. 

- Şi eu, întări Miriam. 

Cu fruntea încruntată, tatăl se uita la ei îngrijorat. 

- Eu cred că trebuie să dau nişte telefoane. 

- La cine? Ştefan şi Miriam îl priveau cu mirare. 

- Prima dată, trebuie să vorbesc cu managerul de la compania care ne-a 
vândut biletele de avion. Probabil că el poate să ne ajute mai departe. 

- Acolo în faţă este o cabină telefonică, spuse Miriam arătând cu mâna. 
Ştii numărul lui? 

- Nu, dar putem să-l aflăm. 

- întreb acolo în faţă, interveni Ştefan ridicându-se din fotoliu şi 
îndreptându-se spre recepţie. 

- Puteţi să-mi daţi numărul de telefon de la Corean Airlines? o întrebă el 
pe angajată. 

- O secundă. Femeia luă o carte groasă de pe raft şi începu să o 
răsfoiască. Vi-1 scriu... aici. Poftim! Cu un zâmbet plăcut îi dădu lui 
Ştefan un bileţel alb. 

- Mulţumesc! strigă el peste umăr în timp ce alerga spre fotoliile pe care 
stăteau ceilalţi membri ai familiei. 

împreună cu tatăl lui, merse la telefon. 

- Uite cât de practic e! Aici există un buton, dacă apeşi pe el, pot să aud şi 
eu. Pot să fac asta? 

Tatăl lui confirmă din cap. Puțin neliniştit şi tremurând, formă numărul 
primit. Suna. 

- Dumnezeule, te rog fă să fie cineva acolo, se rugă Ştefan. Te rog! Te 
rog! 

Cineva ridică receptorul. 

- Sunt Kim... Wesley Kim! 

- Aici Peters... Eu sunt misionar şi... 

- Oooo, misionar?! se auzi glasul plin de bucurie la celălalt capăt al liniei. 
- Şi dumneavoastră sunteți creştin? 

-Normal, normal... ce pot să fac pentru dumneavoastră? 

Ştefan nu mai ascultă toată povestea pe care tatăl o spunea, surprins 
fiind de reacția managerului de la linia de avioane. Dacă este creştin, cu 
siguranță va putea face ceva pentru o familie de misionari. 

- îmi pare rău... căzură cuvintele ca un trăsnet peste Ştefan. îmi pare rău, 
chiar dacă aş vrea, n-aş putea să vă ajut. încercaţi la ambasada 
Germaniei. Sunaţi acolo, probabil ei vă ajută. Aveţi numărul lor? Aşteptaţi 
să vi-l dau. 

Tatăl lui Ştefan puse receptorul între ureche şi umăr şi scoase din 
buzunarul de la geacă un bileţel şi un pix. Mâinile îi tremurau atunci când 
nota numărul. 

- Aaaa, ce am vrut să mai întreb, se auzi vocea managerului din cutia 
micuță, aveţi unde să vă cazaţi? 

- Până acum am locuit la hotelul Kings. încercăm să primim o cameră tot 
aici. 

- Dacă aveţi o problemă, vă rog să luaţi legătura cu biserica baptistă din 
Honolulu. Cu siguranţă vă vor ajuta. 

- Da, mulţumesc! răspunse cu un zâmbet misionarul. Despre această 
biserică am auzit multe. Iniţiatorul ei, Bill Cook, a fost cu mulţi ani în 
urmă în Japonia şi a ţinut un curs 

pentru misionarii de acolo. 

- Bine, eu sper să nu vă simţiţi aşa de abandonaţi - cu toate că eu nu am 
posibilitatea să vă ajut. 

- Nu, mulţumesc mult, mulţumesc mult! 

Tatăl lui Ştefan încheie conversaţia, apoi, grăbit şi puţin nervos, formă 
numărul de telefon al ambasadei Germaniei. 

Trrrrrrr... trrrrrrr, suna. Trrrrrrr... trrrrrrr. 

- Nimic, spuse tata în timp ce punea dezamăgit receptorul în suport. Nu 
răspunde nimeni! 

- Trebuie să mergem acolo, spuse Ştefan. Tatăl dădu din cap. 

- Merg cu Ştefan la ambasadă, spuse el când ajunse din nou lângă soţia şi 
fiica sa. 

- Doar voi doi? Asta nu! De data asta mergem împreună, spuse foarte 
hotărâtă soţia misionarului. 

- Şi ce facem în timpul acesta cu bagajele? 

- De ele o să aibă grijă doamna drăguță de la recepţie. Este bine să 
mutăm toate lucrurile acolo. 


Zis şi făcut. îşi uniră forţele şi terminară treaba foarte repede. La fel ca 
întotdeauna, doamna s-a oferit să aibă grijă de valizele, punguliţele şi 
gentuţele lor. 

- Puteţi să aveţi încredere în mine, ciripi ea cu un zâmbet ce părea puţin 
fals. 

Ştefan şi Miriam se uitară unul la altul neîncrezători. 

- Să sperăm că funcţionarii de la ambasadă mai sunt acolo, îi şopti Miriam 
fratelui ei. Este sâmbătă după-amiază şi nu sunt sigură că mama şi tata 
îşi dau seama de asta. 

La ambasadă 

- Ooo, aţi avut noroc să mă mai găsiţi, spuse bărbatul şi îi invită pe toţi în 
biroul lui. în mod normal nu se mai lucrează la ora asta. 

Bărbatul stătea jos, într-un fotoliu lat, în spatele biroului aflat la celălalt 
capăt al camerei. 

- Ce problemă aveţi? 

Deşi se afla în străinătate de foarte mult timp, ca ambasador, vorbea o 
germană foarte îngrijită. 

întâmplarea nefericită fu repede povestită. Ambasadorul ascultă cu 
atenţie, iar expresia jovială îi dispăru repede de pe chip. 

Clătină din cap îngrijorat. 

- Nici eu nu sunt omul potrivit care să vă ajute, spuse el cu regret. 
Dumneavoastră aveţi nevoie de paşapoarte noi. Asta e sigur. Dar, din 
păcate, eu nu pot să vi le eliberez. Şi paşapoartele de care aveţi 
nevoie, cu vize cu tot, e complicat... Dumneavoastră, momentan nu 
puteţi să dovediţi că sunteţi ceea ce spuneţi că sunteţi... Cu toate că eu vă 
cred. Dar aici, în această situaţie, credinţa nu ajută. 

- Depinde ce fel de credinţă, murmură misionarul. Ambasadorul, care 
începuse să scotocească într-un 

sertar de jos, privi puţin iritat spre el. Apoi, se ridică. Avea în mână o 
hârtie albă cu litere groase. 

- Cel mai bine este să încercaţi la ambasada Japoniei. Aici este adresa. Ei 
au posibilitatea să întrebe la ambasada Japoniei din Germania, care v-a 
dat viza pentru destinaţie. Poate o să aveţi succes la biroul pentru vize. 
îmi pare rău, altfel de sfat nu vă pot da. 


- Mai este deschis la ambasadă? vru să ştie tata. 

- Bineînţeles, răspunse el cu un zâmbet larg. Japonezii sunt cunoscuţi 
drept oameni harnici ca albinele. Timp liber este pentru ei un cuvânt 
străin. Cu toate că eu cred că-l vor învăţa în timp! 

Puțin descurajaţi, urcară toţi patru în taxiul care îi aştepta. Două 
încercări de a-şi recupera paşapoartele eşuaseră deja. Ambasada Japoniei 
era pentru ei ultima speranţă. 

Ultima speranţă pentru ei? Nu, bineînţeles că nu. Tatăl ceresc ştia cu 
siguranţă cum se simțeau ei şi pentru el era un lucru mărunt să-i ajute. 
De ce nu a făcut totuşi nimic? Nu a promis El că va trimite îngerul Lui să 
meargă înaintea lor? Ce era acum cu îngerul? Era posibil ca el să aştepte 
deja în ambasada Japoniei? 

Astfel de gânduri treceau prin minţile lui Ştefan şi a lui Miriam, în timpul 


călătoriei. Tatăl, care stătea în faţă, lângă şofer, era scufundat în scaun. 
Rareori îl văzuseră copiii pe tatăl lor aşa de trist şi abătut. 

Călătoria cu taxiul parcă nu se mai sfârşea. Honolulu nu era micuţ, dar 
lor li se părea că traversează tot oraşul. Ambasada Japoniei trebuia să fie 
tocmai la celălalt capăt al oraşului. Pe lângă asta, străzile erau aşa de 
aglomerate, încât traficul era paralizat de multe ori. Părea că toţi oamenii 
din Honolulu ieşiseră la plimbare pe roţi. în cele din urmă, taxiul opri. Cu 
un oftat adânc, cei patru au coborât. 

- Vă rog, aşteptaţi aici! spuse tata. 

Miriam şi Ştefan făcură câteva mişcări ca să se mai dezmorţească. Plini 
de emoție, urcară treptele. 

Angajatul ambasadei părea morocănos. Se vedea că nu era deloc o 
plăcere să lucreze sâmbăta după-amiază. 

Misionarul începu să spună pentru a treia oară întreaga poveste. 

- Şi ce avem noi de-a face cu asta? întrebă micuțul bărbat într-o engleză 
stâlcită şi cu o faţă plictisită. Ce avem noi de-a face cu aceasta? Aceasta 
este treaba dumneavoastră, 

nu a noastră. 

- Vă rog, dumneavoastră puteţi să ne ajutaţi! Vă costă doar un telefon în 
Diisseldorf. Cei de acolo pot să vă confirme că vizele pentru familia Peters 
au fost eliberate. 

Bărbatul strâmbă din gură. 

- Aceasta noi nu facem. 

Apoi îşi duse mâna la gât şi îşi aranja cravata. 

- Cine ne spune nouă că dumneavoastră nu aţi vândut paşapoartele? 
Pentru o viză fără limită, cu intrare şi ieşire pentru Japonia si SUA, se 
plăteşte pe piaţa neagră un preţ minim de 20.000 dolari. 

- 20.000 de dolari?! fluieră Miriam printre dinţi. Nebunie! 

Lui Ştefan aproape nu-i venea să-şi creadă urechilor. „20.000 de mărci 
este deja prea mult - dar dolari?" Tatăl se întoarse spre ei. 

- Haideţi să mergem. Ne pierdem timpul aici. Apoi întoarse capul în 
spate. 

- Nu am cunoscut niciodată un japonez aşa de neprietenos, spuse el 
cu voce tare ca să fie auzit de angajatul ambasadei. Să fii prietenos în 
orice circumstanţă a vieţii face parte din cultura Japoniei. Cine încalcă 
aceasta este disprețuit de cei din jur. 

Miriam şi Ştefan se uitară la mama lor. Pe faţa ei se putea citi 
dezamăgirea. Palidă, se rezemă de perete. Se spulberase şi ultima 
speranţă. Fără paşapoarte, fără vize, fără cineva care să aibă încredere în 
ei sau să facă ceva pentru ei, ce puteau să facă pe această insulă? 

Un plan 

- îmi pare rău, dar la noi e plin, spuse doamna drăguță de la recepţia 
hotelului Kings. încercaţi la hotelul de alături. Mergeţi întâi fără bagaje. 
Dacă găsiţi ceva, daţi un telefon şi angajatul nostru vine cu bagajele 
dumneavoastră, continuă femeia arătând cu mâna înspre muntele de 
bagaje pe care le primise mai devreme ca să aibă grijă de ele. 

Din fericire, în hotelul de alături tocmai se eliberaseră două camere mici, 


simple. Acestea doar pentru două nopţi, luni trebuiau să le elibereze şi să 
caute altceva. Luni trebuie să elibereze camerele şi să... 

Pentru moment se simțeau uşuraţi. Următoarele două nopţi nu trebuiau 
să le petreacă în aer liber, luni vor căuta mai departe, existau multe 
hotele în Hawai. 

în acea sâmbătă seară, familia Peter a rămas în cameră. Nimic nu îi mai 
atrăgea la plajă: nici palmierii, nici florile, nici papagalii. Acum aveau 
foarte mult timp, mai mult decât îşi doreau. Toată fascinația pe care o 
exercitase insula asupra lor s-a risipit într-o clipă. 

Prin pereţii subţiri ai hotelului, Miriam şi Ştefan puteau să audă vocea 
părinţilor lor. 

- Eu sunt aproape sigură că paşapoartele erau dispărute atunci 
când ne-am întors de pe plajă, a spus mama. Eu nu le-am văzut pe 
noptieră şi de aceea am crezut că tu le-ai luat în buzunar. Nu m-am mai 
gândit la asta. 

- Cred că ai dreptate. A fost ciudat pentru mine că am găsit paturile 
făcute. Imaginează-ţi o biată cameristă, să aibă sub nas, dintr-odată, 
câteva mii de dolari. Nu putem spune că numai ea a greşit când a găsit şi 


a luat aşa o valoare. 

- Probabil a fost camerista. Dar sigur nu putem să ştim, spuse mama. îmi 
pare rău, dar noi nu suntem fără vină în toată povestea asta. Cine a luat 
paşapoartele, nu a putut să reziste tentaţiei. 

Miriam şi Ştefan îl auziră pe tatăl lor oftând din greu. 

- Ştii ce mă întristează pe mine cel mai mult? Eşecul meu. Iţi aminteşti? 
înainte de călătorie, tu ne-ai propus să citim din Biblie şi să ne rugăm. Eu, 
sincer, am crezut că risipim timpul şi am preferat să mergem la plajă. 
Normal, pentru Dumnezeu era posibil ca acest furt să nu se fi întâmplat, 
dar este ciudat, nu crezi? 

- Eu cred că acum trebuie să ne rugăm, se auzi vocea blândă şi liniştită a 
mamei. lar pentru citirea Bibliei, avem acum timp fără limită. 

Vocile din camera alăturată se liniştiră pentru un moment. Ştefan privea 
jos, prin geamul micut, strada aglomerată. 

- Acum trebuia să fim deja în Japonia. N-aş fi crezut niciodată că poate să 
ni se întâmple aşa ceva. 

- Mai bine rămâneam în cameră. Şi de ce a trebuit ciudata aceea de 
cameristă să vină aşa de devreme? Miriam se frământa cu gândurile. 

- Eu ştiu ceva, spuse Ştefan dintr-odată. O s-o prindem pe această 
cameristă. E clar că ea a fost. Nu mă îndoiesc. 

- Şi ce vrei să faci? 

- O aduc la punctul în care ne va aduce paşapoartele. Vei vedea. 

Miriam făcu ochii mari. 

- Doar nu vrei s-o baţi? 

- Nu, doar să o sperii puţin. îmi fac un plan. Miriam se gândi puţin. 

- Tu nu ştii cine a făcut curat în camera noastră. Sunt atâţia care lucrează 
aici, cum vrei să-l prinzi pe vinovat? 

- Ba eu cred că pot! Vocea lui Ştefan suna plină de energie. 
- Vor vedea cu cine s-au pus! Noi nu ne lăsăm aşa de uşor furaţi! 


Miriam preferă să-şi ţină gura. Ştia că atunci când Ştefan voia ceva 
nimeni nu-l putea opri. Fiecare încercare de a-1 opri îi dădea mai mult 
curaj să continue. 

- Vino, mergem dincolo, în hotelul Kings, spuse Ştefan făcând câţiva 
paşi spre uşă. Ce este? Vii şi tu sau trebuie să merg singur? 

Ezitând, Miriam se ridică din patul ei. 

- Am şi eu dreptul să mă gândesc un minut, spuse ea. Ştefan deschise 
deja uşa. 

- Hai, gândeşte-te, insistă el nerăbdător. 

Doamna cu zâmbet neobosit se afla încă la recepţie. Ziua ei de muncă 
părea că nu se mai termină. 

- Puteţi să-mi spuneţi cine a fost responsabil pentru camera 337? o 
întrebă Ştefan respectuos. 

- Din păcate, nu, veni răspunsul. Aceste lucruri sunt responsabilităţile 
doamnei casei. Dar, din nefericire, ea nu mai este aici. Şi-a terminat 
programul pentru astăzi. Vine mâine dimineaţă la ora 6:00. 

- Eu am crezut că dumneavoastră sunteţi doamna casei! 

Ştefan aproape că nu putu să-şi ascundă decepţia. 

- Nu, eu sunt doamna de la primire. Asta îmi mai lipseşte acum, să mă 
ocup şi de personal! 

Doamna drăguță de la început era acum ofensată. 

- îmi pare rău, murmură Ştefan. Vă rog frumos scuzaţi-mă, nu am 
ştiut... 

- Vino, îi spuse Miriam trăgându-l de mânecă. Tu vezi că nu eşti bine 
primit aici. Aşteaptă până mâine dimineaţă. Camerista nu fuge. 

- Eşti sigură? 

Miriam se uită la fratele ei stupefiată. Dintr-odată înţelese semnificaţia 
cuvintelor lui. Dacă femeia a fugit, oricum este departe. Indiferent dacă 
aflau acum sau mâine dimineaţă era prea târziu ca să o prindă. 

Ştefan confirmă din cap. 

-Probabil ai dreptate. Dar mâine dimineaţă la ora 6:00 stăm aici pe covor 
- clar? 

- Clar! zâmbi Miriam. Dacă e aşa, trebuie să mă culc acum. Altfel, mâine 
dimineaţă nu mai aud alarma ceasului. 


Katv 

„Bip, bip, bip", alarma o trezi pe Miriam din somnul adânc. Ah, cât de 
mult ura acest sunet. Pentru următoarea zi de naştere îşi dorea un alt 
ceas deşteptător. Toate ceasurile sunt făcute în Japonia, ca şi cele mai 
multe electrocasnice. 

Japonia...! In momentul în care a oprit ceasul, cu o lovitură puternică de 
mână, simţi un gol în stomac gândindu-se la întâmplarea din ultimele 24 


de ore. Vor ajunge până la urmă în Japonia? 

Fata se uită la Ştefan, care dormea adânc. 

- Hai, Ştefan, trezeşte-te! ţipă Miriam, zgâlţâindu-l de mână. Este deja 
şase fără un sfert. Doamna casei ajunge la muncă imediat. 

- Hmm, murmură Ştefan. Buimac şi dezorientat, se ridică de pe pernă. 
Cu o smucitură, Miriam trase plapuma de pe el. 

- Ridică-te! Hai, trebuie să ne grăbim! 

Ştefan clipi din ochi la soarele care umpluse toată camera cu lumina lui. 
- Hmmm, mormăi el. Cât este ora? 

- Şase fără un sfert, ţi-am zis deja. M-am gândit că vrei să faci rost de 
paşapoartele noastre. 

La cuvântul paşapoarte, Ştefan se trezi de-a binelea. Dintr-o săritură, se 
ridică din pat. 

- Cred că trebuie să ne grăbim! 

Era încă linişte şi străzile erau goale, când Miriam şi Ştefan se furişau din 
hotel. Rapid au trecut pe lângă colţ înspre hotelul King. Era şase fără 
câteva minute când au intrat în holul hotelului. Hotelierul, care stătea la 
uşă, îi privi cu 

mirare. 

- Noi o căutăm pe doamna casei, clarifică Ştefan. Bărbatul zâmbi. 

- Acolo, în spate, vine acum. 

Tremurând de emotie, se îndreptară către o doamnă mai plinuţă. 

- Vă rog, scuzaţi-ne, începu Ştefan respectuos. Aţi putea să ne spuneţi 
care doamnă a fost responsabilă ieri pentru camera 337? 

Femeia făcu ochii mari. 

- Ciudat că întrebaţi chiar de această doamnă. A dispărut de ieri. Am 
căutat-o deja peste tot. Probabil ştiţi voi unde poate să fie? 

- Nu, şi noi o căutăm, răspunse Minam tristă. 

- îmi pare rău, dar nu vă pot ajuta. Nu este în camera ei. Şi vestiarul ei 
este gol. Arată de parcă nu ar mai avea de gând să se întoarcă. 

Femeia îi privi gânditoare pe amândoi. 

- Ceea ce mă miră cel mai mult, continuă ea, este că a fugit în toiul 
lucrului. Terminase doar o treime din camere. A lăsat totul şi a dispărut. 
La început nici n-am observat. lar eu am avut multe necazuri din cauza 
camerelor, care trebuiau făcute. 

Ştefan şi Miriam aprobară din cap cu regret. Era doar aparent, pentru că, 
momentan, îi interesau mai mult problemele lor decât cele ale doamnei 
casei. 

- Păcat, murmură Ştefan, într-adevăr păcat. 

- Aşteptaţi o clipă! spuse femeia peste faţa căreia trecu o lumină. Katy - 
aşa o cheamă pe cea pe care o căutaţi -a avut aici o prietenă foarte bună, 
o fată pe nume Bess, care lucrează în bucătărie. Eu chiar am vorbit cu 
ea... îmi pare rău, mie nu îmi spune nimic, dar poate voi puteţi să aflaţi 
ceva. 

- Când putem să vorbim cu ea? o întrebă Ştefan agitat. Mai era o 
speranţă, încă nu se terminase totul. 

- E de serviciu în seara asta. încercaţi după-amiază, aproape de ora 17:00. 
Este posibil să vă întâlniți atunci, dar după aceea îmi spuneţi şi mie. Da? 


- Cu siguranţă, dădu Ştefan din cap, şi mulţumesc mult pentru toate 
informaţiile. 

Miriam şi Ştefan se îndreptară spre uşa de la intrare. 

- Katy are paşapoartele noastre, oftă Miriam, asta e sigur. 

- Da, clar, spuse Ştefan lovindu-se cu palma peste frunte, şi este proastă. 
Tot comportamentul ei dovedeşte acest lucru. Dacă eram eu în locul ei 
terminam cel puţin toate camerele, apoi inventam ceva despre o mătuşă 
bolnavă sau ceva asemănător şi apoi aş fi plecat departe cu sufletul 
liniştit. 

- Nu eşti normal, spuse Miriam revoltată. 

Acum chiar nu putea deloc să-l înţeleagă. Ea era aşa de meticuloasă şi de 
corectă, exact opusul fratelui ei. 

- Vino, ne întoarcem, spuse Miriam. După cât îi cunosc eu pe părinţii 
noştri, sunt deja la micul dejun. 

Căutând cu privirea în jur, au intrat amândoi în sala de mese. Puțin 
ascunsă într-un colţ, la o măsuţă rotundă, stătea mama. 

- Unde este taţi? o întrebă Miriam în timp ce se aşeză pe scaun. 

- La telefon. 

- Cu cine? 

- Sună la biserica despre care a vorbit managerul de la linia de transport 
aerian. Cu siguranţă, ei au program în dimineaţa aceasta. Vrem să 
mergem şi noi. 

- Şi noi? 

- Bineînţeles că veniţi şi voi. Nu ştiu exact cum putem să ajungem acolo. 
Dar, uite, vine taţi... 

- Vine cineva să ne ia, zâmbi el stând lângă masă. O doamnă Green era la 
telefon. îl trimite pe soţul ei cu maşina. Ne ia de aici la ora 9:00. 

Toate îngrijorările păreau aproape uitate. 

O urmă proaspătă 

Părea o duminică dimineaţă minunată. în timpul programului de biserică, 
cei patru nu s-au mai simţit atât de împovăraţi. Sigur, erau încă nevoiţi să 
rămână pe insulă, dar găsiseră acest loc care era ca un fel de acasă 
pentru că erau înconjurați de creştini. 

Domnul şi doamna Green erau oameni foarte liniştiţi şi prietenoşi. Cu 
toată inima, au invitat familia de misionari la ei pentru masa de prânz. 
Familia Peters a răspuns cu plăcere invitaţiei. 

- Mai avem încă un musafir, spuse zâmbind doamna Green. William Core, 
liderul bisericii noastre. El a fost astăzi în altă biserică şi a predicat. 
Misionarul Peters cu soţia şi copiii, Miriam şi Ştefan, i-a prezentat 
doamna Green. 

- Mă bucur, i-a salutat William Core întinzându-le mâna. 

- Sunteţi din Germania? Cu ce ocazie aţi venit aici? înainte ca misionarul 
să dea vreo explicaţie, doamna 

Green interveni. 

- întâi mâncăm. Pentru discuţii este timp după aceea, spuse prompt 
femeia. 

După-masă, au stat împreună cu domnul şi doamna Green şi William 
Core. Misionarul a fost nevoit să povestească încă o dată totul. 


- Eu cred că trebuie să-i spunem lui Dumnezeu ce ne apasă, spuse William 
Core. El ştie de ce aveţi nevoie. 

Era deja ora 18:00, când domnul Green s-a ridicat să-i ducă pe Peters 
înapoi la hotel. 


- Oh, mi-a venit o idee, spuse William Core, care 

stătea deja în uşă. Mâine seară avem în Honolulu o întâlnire cu sportivi 
creştini. Puteţi să veniţi şi dumneavoastră acolo şi să povestiţi ce vi s-a 
întâmplat. 

Misionarul Peters rămase puţin surprins. 

- Eu... eu nu ştiu..., se bâlbâi el. 

- Gândiţi-vă la asta. Vin mâine dimineaţă pe la ora 9:00 în hotel la 
dumneavoastră. M-aş bucura dacă aţi spune da. 

Cu aceste cuvinte, bărbatul îşi luă la revedere. Doamna Green îşi conduse 
musafirii până la maşină. 

- Sper că dumneavoastră o să mai veniţi la noi în vizită, spuse ea la sfârşit 
şi în vorbele ei se putea simţi prietenia sinceră. 

Ştefan se uită la ceas 

- Oau! Aşa de târziu e?! întrebă el. Să sperăm că o mai găsim pe femeia 
de la bucătărie. 

- Care femeie de la bucătărie? şopti Miriam. 

- Bess, prietena lui Katy. Spune sincer, ai uitat! Miriam se schimbă la 
faţă. 

- Sincer nu m-am mai gândit la asta. A fost aşa de frumos la Greens, m-am 
simţit foarte bine. Mă mir, eu nu mai sunt aşa de îngrijorată. 

- Eu da, murmură Ştefan. Nu vreau să rămân pentru totdeauna aici, 
indiferent cât de prietenoşi sunt oamenii! 

Holul hotelului Kings era aglomerat, în momentul când au ajuns Miriam şi 
Ştefan. Cei doi copii căutară din priviri un ajutor. Când l-au zărit pe 
angajatul hotelului, care era altul decât cel de dimineaţă, au pornit 
grăbiţi spre el. 

- Cum putem ajunge în bucătărie? vru Ştefan să ştie. 

- De ce trebuie să ajungeţi acolo? veni imediat întrebarea. Clienţii n- 
au voie în bucătărie! 

- Noi nu suntem clienţi. Vrem să o vizităm pe Bess. 

- Este interzis. Dacă doriţi ceva de la ea trebuie să aşteptaţi până iese din 


tură. 

- Şi când va fi asta? 

-La ora 22:00. Vocea hotelierului suna foarte arogant. Puteţi să o 
aşteptaţi în hol. 

-Mulţumesc! 

Ştefan şi Miriam se aşezară în fotoliile moi, aflate într-un colţ al holului de 
la intrare. 

- Păcat că am plecat înainte de cină, spuse Ştefan. îmi este foame acum. 

- Mama cu siguranţă ne pregăteşte câteva sendvişuri şi le pune în camera 
noastră, încercă Miriam să-l mângâie pe fratele ei. 

Cu aceste discuţii, se încheie convorbirea lor. Ştefan şi Miriam rămaseră 


cufundaţi în propriile gânduri. De dimineaţă timpul a zburat foarte 
repede, dar acum trecea ca un melc. Holul de primire al hotelului se 
golea încet-încet. După un timp erau doar ei doi în holul mare. Numai 
hotelierul şi doamna de la recepţie le ţineau companie cu prezenţa. 
Minutele treceau foarte greu. După un timp, care păru o veşnicie, acul 
ceasului arăta ora 22:00. 

- îndată trebuie să apară, spuse Ştefan mai înviorat. Se ridică şi începu să 
se plimbe nervos încolo şi încoace. Unde zăbovea fata? 

- Cu siguranţă va apărea în câteva minute, încercă Miriam să-l 
liniştească. 

- Şi ce facem dacă sunt mai multe? De unde ştim noi cine este Bess? 

In acel moment îşi făcu apariţia un grup mic de fete gureşe. Ştefan o privi 
încurcat pe Miriam. Dar ea deja observase că hotelierul s-a îndreptat spre 
una dintre ele. Cu o mişcare din cap, Miriam arătă în acea direcţie, iar 
Ştefan se întoarse şi îl văzu pe hotelier vorbind cu una dintre fete. Dacă 
nu se înşela, ea trebuia să fie Bess. într-adevăr, din grup se desprinse o 
fată care veni direct la ei. 

- Ce doriţi? întrebă ea în limba engleză. Chris spune 

că vreţi să vorbiţi cu mine! Vă cunosc? 

- Nu, vrem doar să vă întrebăm ceva. 

- Ce anume? Spuneti-mi! Ştefan începu să se bâlbâie. 

-Păi, camerista asta, această Katy... tu ştii cine... a dispărut de ieri... 
Bess se încruntă supărată. 

- Da, şi? Ce treabă ai tu cu asta? 

- Pentru că dispariţia ei are cumva o legătură cu noi! 

- Cu voi? râse Bess batjocoritor. Nu mai spuneţi! Sau aţi răpit-o voi? 
Ştefan se legăna de pe un picior pe altul. Cum putea el s-o facă pe 
această Bess să aibă încredere în ei? 

Cel mai bine ar fi să nu vorbească pe lângă subiect, ci să spună exact 
ceea ce bănuiau ei. 

- Noi credem că ea a furat paşapoartele noastre, salvă Miriam situaţia. 
-Paşapoartele voastre..., începu Bess să se bâlbâie. Paşapoartele voastre - 
furate... adevărat? 

- Da, erau foarte valoroase. Am avut vize nelimitate pentru intrare şi 
ieşire din SUA şi Japonia. 

Bess respiră adânc. înţelegea ea despre ce era vorba? 

- Nu cred că a putut face aşa ceva. Este o fată corectă. 

- Probabil că era într-o situaţie critică, încercă Ştefan să arate înţelegere, 
chiar dacă era foarte supărat pe cameristă. 

- Da, asta aşa e, spuse încet Bess. Tatăl ei a murit nu de mult. Şi acum a 
rămas mama singură cu cinci copii mai mici decât Katy. în afară de asta, 
mama este bolnavă şi Katy era singura care muncea pentru întreţinerea 
întregii familii. Odată, ca să câştige puţin mai mult, a ales să lucreze de 
dimineaţa până seara zile în şir, încât aproape că s-a îmbolnăvit. 
Miriam înghiţi în sec. 

-Acum, sincer, nu ştiu dacă mai vreau să primesc 

37 

paşapoartele înapoi, îşi spuse ea. 

Ştefan nu păru aşa de impresionat de poveste, continua să-şi urmărească 


scopul. 

- Ştii unde locuieşte? 

- Nu, foarte sigur nu ştiu, îmi pare rău. Dar cred că locuieşte undeva, la 
marginea oraşului, într-o cocioabă. Nu mi-a povestit prea multe despre 
aceasta. Cred că îi era ruşine. 

Ştefan nu ştia ce să creadă. 

- Eu nu înţeleg cum de ştii aşa de multe despre o parte din situaţia 
familiei ei şi pe de altă parte te faci că nu ştii unde locuieşte. 

Bess ridică din umeri. 

- Nu ştiu, sincer nu ştiu. Ştiu despre familia ei pentru că a avut nevoie 
odată de cineva căruia să i se destăinuie. Crezi că într-o astfel de situaţie 
mai puteam să întreb de adresă? în afară de asta, pe mine nu m-a 
interesat, ea îşi petrecea cea mai mare parte a timpului aici, în hotel. 
Ştefan înţelese că trebuia să se mulţumească cu ceea ce a aflat. De la 
Bess nu putea să scoată mai multe informaţii despre Katy. Pe moment îi 
veni o idee. Pentru că nu putea să afle prea multe despre Katy, poate că 
Bess ar fi putut să-şi imagineze cine putea fi cumpărătorul paşapoartelor. 
Pentru că în mod sigur erau vândute. De acest lucru Ştefan era convins. 
- Crezi că Katy a găsit aici, în hotel, pe cineva interesat de acest fel de 
viză? 

- Da, aici au dormit de câteva ori diferiţi oameni ciudaţi. Acest fel de 
oameni care au ceva de ascuns. 

- în ultimul timp au fost şi japonezi despre care ai putea spune acelaşi 
lucru? 

Bess se gândi puţin. Apoi chipul i se lumină brusc. 

- Bărbatul acela! exclamă ea şi se lovi cu palma peste frunte. Chiar în 
această săptămână! A fost un client din Japonia care era într-adevăr un 
tip ciudat. Dar a plecat ieri din hotel. Chiar Katy mi-a povestit despre el. 
Ei îi era cam frică 

de el. Credea că este căutat în ţara lui din cauza unor infracţiuni. 

Ştefan abia mai respira de uimire. 

- Şi ce treabă avea Katy cu el? 

- De câteva ori el a primit vizite de la un tip din oraşul nostru. Unul care 
are multe probleme, dar pe care poliţia nu poate să-l dovedească vinovat. 
- îl cunoşti? 

- Da, bineînţeles, toţi îl ştiu. îl cheamă Petro Mendez. Are un magazin mic 
nu departe de aici. Afară scrie anticariat. Probabil acolo vinde lucrurile 
care sunt furate. 

Miriam şi Ştefan se priviră unul pe altul cu subînţeles. 

- Eu cred că această urmă nu e deloc rea, spuse Ştefan mai mult pentru el 
decât pentru Bess. 

- Poate că da, poate că nu. Important este ca acum Katy să nu aibă mai 
multe probleme. Mie îmi place de ea. 

Ştefan ridică din umeri. 

- Eu cred că ea are deja probleme. Cel mai bine era ca ea să ne dea 
paşpoartele. Dar, după cum ne-ai povestit tu, mă îndoiesc că le mai are. 
După această discuţie, Bess ridică din umeri, apoi plecă spre celelalte 
fete care o aşteptau. 

- Şi acum? se uită Miriam întrebătoare la fratele ei. Ştefan pocni din 
degete. 


- Mâine îl vizităm pe Petro Mendez, probabil vom putea să aflăm ceva de 
la el. 

Dispărut 

- M-am gândit eu că o să vă găsesc la cafeaua de dimineaţă! spuse 
William Core, intrând punctual, la ora 9:00, în sala de mese. Deci, v-aţi 
decis? Vorbiţi în seara asta în biserica noastră? 

-Aş vrea, cu plăcere, dar întâi trebuie să caut un adăpost pentru familia 
mea. leri am uitat să spun că azi, până la ora 11:00, trebuie să plecăm din 
acest hotel. 

- Oh, dacă nu este altceva, biserica noastră are în apropiere un 
apartament mobilat la dispoziţie. Faceţi-ne plăcerea şi fiţi musafirii 
noştri! 

Acum misionarul Peters nu mai avea nicio scuză să nu meargă la 
întâlnirea de seară: el şi soţia lui au primit cu bucurie invitaţia. 

Miriam se uită la Ştefan. Tatăl ceresc nu i-a uitat. El a avut grijă de ei, 
chiar dacă nu a fost aşa cum ei şi-ar fi dorit, în loc să primească 
paşapoartele, trebuiau să se mute încă o dată. De ce? 

- Staţii jos cu noi, spuse tatăl. Aducem tacâmuri şi pentru dumneavoastră. 
William Core refuză. 

- O, nu, eu am mâncat deja micul dejun. Dar o să stau puţin, răspunse 
bărbatul trăgând un scaun de la masa alăturată şi aşezându-se lângă 
misionar. 

- Aveţi bagajele deja făcute? întrebă el. 

- Da, sunt în camere. 

- Bine, bine, spuse William Core cu bucurie, putem să plecăm imediat 
după ce terminati de mâncat? 

- Da, sigur! 

- Foarte frumos, atunci îmi rămâne îndeajuns timp să vă arăt tot. Dacă nu 
greşesc, mai este în congelator ceva de mâncare, iar seara mâncaţi la 
mine. Eu nu sunt căsătorit, dar pot să gătesc o cină pentru voi. 

Când, după o oră, familia Peters se instala în apartament, Miriam şi 
Ştefan îşi exprimară zgomotos entuziasmul. Un mobilier comod, o baie 
mare, o bucătărie funcţională cu un congelator plin - un adevărat „acasă". 
Părinţii lor nu mai aveau cuvinte. 

- în seara aceasta, pe la ora 18:00, vin după voi, îşi întrerupse William 
Core vizita. Prima dată este bine să mâncaţi ceva la mine, să aveţi 
putere. Apoi, la ora 20:00 începe programul. 

- Da, mulţumesc mult, răspunse misionarul Peters. Aşa multe lucruri 
primiseră - încă nu putea să le 

accepte aşa de repede. De asemenea, când s-au rugat, după masa de 
prânz, i-au mulţumit lui Dumnezeu pentru tot ce li s-a întâmplat într-un 
timp aşa de scurt, cu toate că nu înțelegeau prea bine de ce trebuiau să 
treacă prin astfel de experienţe ciudate. 

După-masă, când părinţii s-au retras să se odihnească, Miriam şi Ştefan 
îşi continuară „investigaţia". 


- Vino, Ştefan, şopti Miriam, să răscumpărăm vremea şi să alergăm la 
hotel. Dacă mai căutăm paşapoartele, atunci trebuie să ne grăbim. 

- Şi cum găsim drumul spre hotel? Eu n-am fost atent atunci când am 
mers cu maşina. Tu? 

- Nu, nici eu. Dar putem să întrebăm oamenii de pe stradă. Hai, vino! 
Cu cât avânt se implica deodată Miriam! îl bucura mult să o vadă pe sora 
lui interesată de găsirea paşapoartelor şi de aventură. 

- Hai! spuse el. Lăsăm un bileţel pentru taţi şi mami, pe care scriem că 
mergem să cercetăm zona şi probabil ne întoarcem până la 18:00. Bine? 

într-adevăr, să găseşti drumul spre hotelul Kings nu era uşor. Dar, cu 
ajutorul câtorva oameni, au ajuns, plini de praf şi transpiraţie, la 
destinaţie. Puțin jenaţi, au intrat în holul hotelului. 

La recepţie era doamna tânără, care sâmbăta trecută avusese grijă de 
bagajele lor. 

- Mă cunoaşte, spuse Ştefan arătând cu capul spre ea. Mă duc s-o întreb 
unde este magazinul lui Pedro Mendez. 

Numai ce ajunse la doamnă şi se şi întoarse. 

- Vino, spuse el şi o luă pe sora lui de mână. 

- Ţi-a dat adresa? vru Miriam să ştie. 

- Da, clar. îi facem o vizită. 

Magazinul lui Mendez era puţin ascuns într-o uliţă întunecată. Cu inimile 
bătându-le puternic, Ştefan şi Miriam se îndreptară spre clădirea veche. 
Hawai-ul avea şi părţi urâte. Dar pe acestea le vedeau turiştii? 

In momentul în care au intrat, abia de mai puteau respira de emoție. 
înăuntru arăta de parcă cineva aruncase nişte vechituri şi le lăsase în 
dezordine unele peste altele. Un clopoțel sparse liniştea din interior. 

- Voi ce vreţi? 

Ştefan şi Miriam tresăriră. 

Un bărbat neîngrijit şi care arăta cam ciudat se ridică dintr-odată din 
spatele unor vechituri. 

- Noi îl căutăm pe Pedro Mendez! 

- A plecat, mormăi bărbatul. Ieri, dintr-odată! 

- Şi cine sunteţi dumneavoastră? 

- Eu îl ajut la magazin. Muncă murdară pentru cineva care caută să 
câştige de la angajaţi. 

Ştefan şi Miriam lăsară privirea în jos. încă o dată nimic. Aproape nu 
puteau să-şi ascundă descurajarea. 

- Da oricum, ce vreţi voi de la Pedro? mormăi bărbatul. 

- Noi am vrut să-l întrebăm dacă îl cunoaşte pe 


japonezul care a locuit în hotelul Kings şi a plecat sâmbătă. 

- Vai de mine, măi, puştilor! Cine v-a dat vouă ideea să căutaţi criminali în 
Hawai? Mai bine nu vă băgaţi! 

- Dumneavoastră ştiţi ceva despre el? 

- Nu mult. Dar mi se pare că este un peşte mare -puțin prea mare pentru 
Pedro, dacă mă înţelegeţi. Nu se vorbea despre numele lui, probabil era 
fals. Dar Pedro a spus odată locul de unde vine el şi să nu spun poliţiei 
pentru că este căutat. 

Miriam şi Ştefan ascultau cu respiraţia tăiată. 


- Cum se numeşte locul? întrebară amândoi în acelaşi timp. 

- Nu ştiu exact - sună ca Tokusha sau Koshima - aşa ceva. 

Miriam şi Ştefan se uitau gânditori în jos. Se spulberase şi ultima lor 
speranţă. Pedro Mendez dispăruse, la fel ca japonezul şi Katy. Iar 
dispariţia paşapoartelor avea legătură cu aceştia. Asta era foarte sigur. 
- îmi pare rău, mai multe nu ştiu. 

Bărbatul începu să lucreze din nou printre vechituri. 

- Probabil este mai bine aşa, continuă el. 

Cu umerii lăsaţi, Miriam şi Ştefan porniră spre ieşire. Erau complet 
descurajaţi. Nu mai avea rost să caute mai departe. Trei oameni 
dispăruseră deodată. Şi cel puţin doi dintre ei nu erau dintre aceia care 
să se lase vânaţi de detectivi amatori. 

- Contează să ştim sigur cum se numeşte locul? se întrebă Miriam, în 
drum spre casă. 

- Probabil că nu, răspunse Ştefan. Miriam dădu din cap. 

- Noi nu putem să-l urmăm în Japonia. 

- Exact, completă Ştefan. Pentru asta avem nevoie de paşapoarte. Şi dacă 
le-am avea, nu ar mai fi nevoie să mergem atât de mult pe jos, prin 


Hawai. 

Rămas bun 


- Când m-am văzut între sportivi, nu-mi mai găseam locul, spuse 
misionarul în timp ce sorbea din cana cu cafea. Peste tot numai pachete 
de muşchi - iar eu o biată grămăjoară de om în mijlocul lor. Singurul 
pachet pe care l-am observat la mine era doar burta. 

- Da, ştiu, burta ta, continuă soţia lui pe un ton sec, am mai discutat noi 
despre asta. 

Chiar când Miriam şi Ştefan voiau să intervină cu comentariile lor, se auzi 
tare şi fără pauză soneria de la uşă. 

- Hm? Pare să fie pentru noi. Cu toate că nu ştie nimeni că noi suntem 
aici, se miră Miriam. 

- Vom vedea, strigă Ştefan şi alergă la uşă. 

Un tânăr care arăta bine, cu o fizionomie asiatică stătea în faţa uşii. 

- Bună dimineaţa, spuse el, în timp ce se aplecă uşor în faţă. Numele meu 
este Misohashi. Pot să vorbesc cu părinţii tăi? 

- Da, sigur, se bâlbâi Ştefan surprins şi se dădu un pas înapoi. Bărbatul 
tânăr părea că ştie apartamentul. Cu gesturi foarte naturale, trecu pe 
lângă Ştefan, prin hol, şi intră în sufragerie. Ştefan îl urmărea puţin 
suspicios. 

Străinul şi cuplul Peters făcură cunoştinţă. 

- Mitsohashi? spuse misionarul şi strânse mâna neaşteptatului 
musafir. Acest nume îmi este cunoscut. Am întâlnit odată în Germania un 
pastor japonez care se numea la fel. Avea un handicap fizic şi era 
dependent de ajutorul soţiei. Am avut multe de învăţat de la ei despre 


dragostea Lui Dumnezeu. 

- E tatăl meu, spuse tânărul onorat. Un bărbat minunat, nu-i aşa? 


Vă rog iertaţi-mă că spun asta, dar sunt mândru de părinţii mei. 

- Puteţi să fiţi, da, puteţi să fiţi - şi nu doar puţin! zâmbi fericit misionarul 
Peters. Ce minunat că Dumnezeu a făcut ca noi să-l cunoaştem pe băiatul 
lor. 

-Chiar e incredibil! exclamă doamna Peters entuziasmată. 
Veniti, staţi jos şi povestiţi-ne puţin despre dumneavoastră şi despre 
părinţii dumneavoastră. 

- Nu am venit din partea părinţilor mei, zâmbi Mitsohashi. Am primit 
un telefon de la doamna Green. Se pare că telefonul din acest apartament 
nu funcţionează. Ea a încercat să vă sune şi nu a reuşit. Acum, pentru că 
eu locuiesc în apropiere, m-a rugat pe mine să vă transmit ceva. 

- Nouă? întrebă misionarul mirat. S-a întâmplat ceva? Mitsohashi clătină 
din cap. 

- Nu s-a întâmplat nimic. E vorba despre zborul dumneavoastră spre 
Japonia. Un anume Wesley Kim a sunat-o acum o oră pe doamna Green. 
Eu trebuie să vă transmit că avionul dumneavoastră zboară astăzi, la ora 
13:15. 

Pentru un moment se făcu linişte. 

- Avionul nostru? întrebă doamna Peters, apoi iar tăcere. Dar noi nu avem 
paşapoarte! 

- Aceasta se ştie, afirmă din cap Mitsohashi. Dar în situaţia 
dumneavoastră se face o excepţie. Dumneavoastră aveţi voie să călătoriţi 
fără paşapoarte. 

Din nou linişte. Cei patru nu îndrăzneau să se bucure. 

- Dacă dumneavoastră spuneţi şi - normal domnul Wesley Kim - atunci 
pentru noi nu este niciun motiv ca să nu credem. Dar... să nu înţelegeţi 
greşit, totuşi mie mi se pare de neimaginat. 

Misionarul Peters încă nu era convins de ceea ce auzise. Totul părea prea 
frumos ca să fie adevărat. 

- Nu vă îngrijoraţi, spuse mesagerul punând mâna pe umărul domnului 
Peters. O să fie totul bine. Faceţi-vă doar bagajele. Domnul Green vine pe 
la ora 12:00 să vă ia. Acolo, în aeroport, nu veţi fi singuri. 

- Urrraaaaaa!!! strigară Ştefan şi Miriam. Apoi luară pernele de pe 
canapea şi începură să le arunce în sus. Mergem în Japonia! 
Urrrrraaaaaa! 

Exact la ora 12:00, domnul Green sosi cu maşina. Familia Peters aştepta 
în faţa blocului de un sfert de oră, gata de călătorie, cu valize şi genţi 
peste tot împrejur. 

- Trebuie să-i mai văd o dată, spuse doamna Green, în timp ce cobora. 
Fericită şi tristă în acelaşi timp, îmbrăţişa pe fiecare membru al familiei. 
Apoi scoase din geantă o biblie în limba engleză cu o copertă valoroasă. 

- Vă rog, luaţi-o din partea mea. Dumnezeu să vă binecuvânteze prin 
citirea acestei biblii, la fel cum noi am fost binecuvântaţi prin prezenţa 
dumneavoastră. 

Mirat şi blocat, misionarul luă cadoul. Ei făcuseră o mare greşeală, iar 
acum totul rezulta într-o binecuvântare? 

Pentru familia Green părea că prezenţa lor fusese o reală binecuvântare, 
iar el se bucura de aceasta. 

- Puteţi să-mi daţi mie cheile de la apartament, zâmbi doamna Green. Eu 


o să-l aştept aici pe soţul meu până când se va întoarce de la aeroport. 
Din păcate nu încap mai mult de cinci persoane în maşina noastră. 
Doamna Peters dădu din cap. Fără să mai spună ceva, îi înapoie noii 
prietene cheile. Să-şi ia la revedere, era mult prea greu. 

Şi Miriam, şi Ştefan erau copleşiţi de un sentiment apăsător de tristeţe. 

- Să nu plângi prea devreme, îi spuse Miriam fratelui ei. Dacă tipul de la 
ghişeu va vrea totuşi să ne vadă paşapoartele, o să petrecem luni de zile 
cu familia Green pe insulă. 


Poate să fie adevărat? 

- Vă ajut la cărat, spuse domnul Green şi închise portbagajul maşinii. Apoi 
luă una dintre cele mai mari valize şi îi conduse pe membrii familiei 
Peters până la ghişeul pentru controlul actelor. Gâfâind puţin, puse 
bagajul jos. 

- Vă doresc o călătorie bună şi binecuvântarea Lui Dumnezeu pentru 
slujirea voastră în Japonia. Sper ca odată să ne întâlnim din nou, continuă 
el, dând mâna cu fiecare. 

-Cu siguranţă, răspunse misionarul. Mulţumesc pentru tot ajutorul 
dumneavoastră. 

Miriam îl trase pe Ştefan deoparte. 

- Sper că nu are de gând să plece deja. Ce ne facem dacă cei de la ghişeu 
vor vrea să ne vadă paşapoartele? întrebă ea în şoaptă. 

Ştefan ridică din umeri. Dezamăgit, îl privea pe domnul Green care pleca. 
- Nu ştiu, şopti el. De ce ne lasă chiar acum baltă? Amândoi copiii îşi 
ţinură respiraţia când tatăl lor căută 

biletele. Cu o mişcare nesigură, el puse biletele pe ghişeu. 

- Paşapoartele dumneavoastră, vă rog!  mormăi 

bărbatul. 

Aşa deci - aveau nevoie de paşapoarte! Ca o lovitură căzură aceste 
cuvinte peste Miriam şi Ştefan. De ce tot acest teatru? Devenea tot mai 
greu să lase Hawai-ul în urmă. 

- Noi nu avem paşapoarte. Vocea tatălui suna puţin tristă. Sincer, îmi 
pare rău! 

- Aşa. Faţa serioasă a bărbatului fu luminată dintr-odată de un 
zâmbet larg. Dumneavoastră sunteţi domnul Peters. Atunci, vă rog, veniţi 
pe aici! 

Lui Miriam şi Ştefan aproape că nu le venea să-şi creadă urechilor. Ce a 
spus funcţionarul? Pentru ei era ca un vis. Ca în transă, luară bagajele şi 
îşi urmară părinţii prin holul lung. Bagajele lor au fost înregistrate şi 
încărcate fără probleme. Stewardesa, care stătea în uşa avionului pentru 
primirea pasagerilor, era interesată doar de bilete. 

Zâmbind, pentru că reuşiseră să treacă fără paşapoarte, toţi patru au 
căzut în scaunele moi. 

A fost un zbor liniştit şi frumos. Vremea era bună, personalul prietenos şi 
gata să ajute. Ştefan o lovi pe sora lui cu cotul şi, zâmbind, îi spuse: 

- Cât de simplu este să zbori în Japonia când eşti deja în avion. 

Au primit mâncare frumos aranjată şi răcoritoare, atât de mult cât au 
putut consuma ei. într-adevăr, nu prea le era foame sau sete, dar aceasta 


era o schimbare plăcută în timpul zborului lung. 

De la multele oferte pentru produse fără taxe vamale nu au cumpărat 
nimic. Doar Miriam a răsfoit interesată catalogul cu parfumuri speciale 
franţuzeşti şi italiene, foarte scumpe. Fratele ei a dat ultimii lui bani pe 
căşti. Ochii lui stăteau lipiţi de televizorul suspendat de tavan, unde rula 
un spectacol distractiv. Dintr-odată, imaginea a dispărut şi a apărut o 
hartă a lumii cu un avion micuţ, desenat pe o linie roşie, lungă. 

- In ăla suntem noi! spuse Miriam, privind în sus. 

în acel moment s-a aprins lumina roşie deasupra cabinei pilotului. 

- în aproximativ 15 minute ajungem în Seul pentru o scurtă pauză, sună o 
voce de femeie. Vă rog, puneţi-vă centura şi pregătiţi paşapoartele. 
Ştefan şi Miriam tresăriră. Escală! Paşapoarte? Despre asta domnul 
Green nu a spus nimic. Căutând ajutor, au privit spre părinţii lor, care se 
aflau cu trei rânduri în spatele lor. Tata încercă să-i liniştească cu un 
zâmbet. încercarea lui nu a 

avut succes, privirea lui arăta cu totul altceva. 

- Dacă ar trebui să rămân undeva, mai bine în Hawai decât în Seul. 
Păcat! Ştefan nu găsi nimic comic în comentariul lui Miriam. Fără să mai 
spună vreun cuvânt, aşteptară plini de emoție aterizarea. Peisajele 
minunate, care se puteau zări prin ferestre, nu mai erau interesante 
pentru ei. Avionul ateriza cu mişcări line. „într-o oră şi jumătate zburăm 
mai departe", se auzi vocea puternică a pilotului. „Vă dorim o pauză 
plăcută. " Domnul Peters se ridică puţin şovăielnic. Coborâră treptele 
rulante printre ultimii. Cu inima bătând, se apropiară de clădirea şi de 
ghişeul pe care le aşteptau cu frică. O angajată tânără îi privi prin geamul 
din sticlă. 

- Paşapoartele dumneavoastră, vă rog! 

- Noi nu avem paşapoarte. 

în ochii fetei se vedea că îi cunoaşte de undeva. 

- Atunci dumneavoastră sunteţi domnul şi doamna Peters. 

-Da. 

- Totul e în ordine. Vă rog, urmaţi-mă! Aproape nu le venea să creadă. 

- Asta e curată nebunie, strigă Miriam. Sunt curioasă ce ni se mai 
întâmplă în Tokio. 

în timpul zborului din Coreea spre Japonia, nu s-au mai îngrijorat deloc. 
S-au bucurat de peisaje şi de serviciile stewardesei. 

Anunţul pentru aterizare în Tokio şi cererea de a pregăti paşapoartele nu 
i-au panicat deloc. După aterizare, vorbind şi râzând, se îndreptară spre 
ghişeu. 

Ca întotdeauna, a urmat cererea: 

- Paşapoartele dumneavoastră, vă rog. 

- Noi nu avem paşapoarte, spuse misionarul Peters cu o voce sigură. 

- Nu aveţi paşapoarte? întrebă mirat bărbatul din 

spatele ghişeului. Asta nu e posibil. Glumiţi cu mine? 

- Dar noi suntem domnul şi doamna Peters! dădu misionarul în bâlbâială. 
- Cine spune că nu ai nevoie de paşapoarte când te numeşti Peters? Cum 
aţi intrat în avion? 

- Paşapoartele noastre au fost furate. Din cauza asta pentru noi s-a făcut 


o excepţie să călătorim fără paşapoarte. 

Bărbatul puse mâna pe receptor. 

- Aşa ceva nu este posibil. Cel puţin eu nu ştiu nimic despre acest lucru. 
Un moment, ca să putem clarifica lucrurile. 

Bărbatul formă un număr şi aşteptă câteva secunde. Familiei Peters, 
timpul scurs i s-a părut o veşnicie. De ce oare Kim Wesley nu a reuşit să 
influenţeze şi ultimul control de aici, din Japonia? 

în cele din urmă, bărbatul din spatele ghişeului primi răspunsul. în timp 
ce vorbea, se întoarse cu spatele la Peters. Părea că nu vrea să fie auzit. 
Dădu de câteva ori din cap, apoi puse încet, cu grijă, receptorul la loc. 

- Vă rog, scuzaţi-mă că nu v-am lăsat să treceţi, spuse el cu voce slabă. 
Dar am început numai de jumătate de oră serviciul. Au uitat să-mi spună 
despre dumneavoastră. 

- Atunci nu mai vreţi să ne vedeţi paşapoartele? 

- Nu. în cazul dumneavoastră, sigur nu. Vă rog să mă urmaţi. 

Mândri, cu capetele sus, mărşăluiră toţi patru prin holul aeroportului - 
reuşiseră! Erau aici, unde au vrut să ajungă, în Japonia! 

- Uite acolo! exclamă Miriam, lovindu-l pe Ştefan aşa de tare în coastă, 
încât băiatul aproape ţipă. Ea arătă înspre un bărbat tânăr, în uniformă. 
în jurul lui erau adunaţi mulţi oameni. Cei patru Peters priveau uimiţi 
spre pancarta pe care o avea. Cu litere mari, strălucitoare, era scris: 
„Domnul şi doamna Peters - vă rugăm, aici! " 

Aceasta era într-adevăr o surpriză. Blocaţi, s-au îndreptat repede 
către bărbatul tânăr. 

- Eu sunt domnul Peters, spuse misionarul. 

Tânărul zâmbi cu zâmbetul cel mai prietenos de pe glob. 

- Trebuie să vă transmit ceva, spuse el. Pentru noaptea aceasta 
aveţi rezervată o cameră în hotelul aeroportului. Mâine dimineaţă, 
mergeţi vă rog la ambasada Germaniei. Acolo aveţi paşapoartele cu vizele 
de care aveţi nevoie. 

- E aproape ca-ntr-un vis, spuse misionarul Peters zâmbind cu toată gura. 
Aţi auzit? 

Bineînţeles că auziseră. Miriam şi Ştefan, totuşi, nu puteau să înţeleagă. 
- De unde vin oare, dintr-odată, toţi aceşti oameni? murmură Miriam. 
Ştefan clipi din ochi. 

- Asta m-am întrebat tot timpul. Cine cred ei că suntem noi? 

Tânărul bărbat, care auzi cuvintele lor, îi privizâmbind. 

- Voi sunteţi familia Peters, explică el. Şi noi ne-am bucurat atât de mult 
de venirea voastră, încât ne-am pregătit ca pentru împăratul Cezar! 

în sfârşit în Japonia 

- Dacă eu vreau să întreb: „Unde mergeţi? " - cum răspund atunci, domnul 
Peters? Vocea profesoarei avea un ton prietenos, dar ferm în acelaşi timp. 
- Aa - doko - doko, bâlbâi misionarul. 

Repede, ca un fulger, Miriam şi Ştefan ridicară mâinile în sus. 

- Doko ni ikimas ka! strigară amândoi odată. 

Era mult mai uşor pentru ei, decât pentru părinţii lor, să înveţe din nou 
limba japoneză. In urmă cu şase ani, au crezut că vor întoarce spatele 


Japoniei pentru totdeauna. Dar acum erau din nou aici. Cuvinte şi 
propoziţii pe care le credeau uitate le reveneau acum în memorie. Timp 
de o lună au făcut cursuri intensive de limbă, urmate de încă două luni de 
studiu prelungit. 

Centrul şcolar de misiune se afla în Kawiswa, sus, în munţi. Era iarnă, 
destul de frig şi în jurul lor zăpadă adâncă, împrejur, peisajul era 
minunat. în văi, temperatura cobora foarte rar sub zero grade, aşa că 
acolo zăpada nu a avut şanse să rămână. Aici, sus, ea a format un văl alb 
deasupra peisajului liniştit. în cabană aveau sănii şi schiuri la dispoziţie. 
Miriam şi Ştefan au folosit fiecare oportunitate ca să iasă în zăpadă. 
Zilnic, imediat după şcoală, mergeau cu schiurile. Era un sentiment 
minunat să aluneci aşa uşor prin zăpadă. 

De două ori pe săptămână, părinţii lor coborau în vale. 

Cu o maşină închiriată, au cercetat zonele din apropiere şi pe cele mai de 
departe, ca să găsească locul pe care Dumnezeu îl pregătise pentru ei. 
Erau convinşi că acest 

loc există, aşa cum este scris în Biblie: „lată, Eu trimet un înger înainte, 
ca să te ocrotească pe drum şi să te ducă în locul pe care L-am pregătit." 
Dar nu era aşa de simplu să-ţi dai seama care era acel loc. Şi aşa, de 
fiecare dată, se întorceau obosiţi şi descurajaţi. 

- „Ringo o tabemas ka?", Ştefan, te rog tradu această propoziţie! 

Ştefan ridică privirea. 

- „Mâncaţi mere? " traduse el prompt. 

- Şi ce răspunzi la asta, Miriam? 

- „Hai, ringo o tabemas. Da, eu mănânc mere! " spuse sigură pe ea. 

- Bine. Pentru astăzi am terminat. Mâine vă aştept din nou aici, la aceeaşi 
oră, spuse profesoara zâmbind în felul ei prietenos, japonez. 

Miriam şi Ştefan ieşiră primii pe uşă. Şi-au îmbrăcat hainele şi au alergat 
afară, în zăpadă. Ştefan s-a aplecat şi a format un bulgăre mic din zăpadă. 
- Nu, nu! strigă Miriam, dar era prea târziu. Bulgărul îi lovise deja barba, 
s-a sfărâmat şi a alunecat pe sub fular. 

- Aşteaptă, strigă ea, acum vine răzbunarea. Cu strigăte de indieni, 
se aruncă asupra fratelui ei. Râzând şi ţipând se rostogoleau prin 
splendoarea albă. 

Bum - un bulgăre tare de zăpadă lovi umărul lui Miriam. Bum - de această 
dată bulgărele îl atinse pe Ştefan chiar în frunte. In câteva minute, 
bulgăreala se opri brusc. Cum se rostogoleau prin zăpadă, şi-au ridicat 
capetele să vadă unde sunt. 

Pe trotuarul de lângă scara clădirii, stătea un băieţel. Nu era prea înalt şi 
părea să aibă între 10 şi 12 ani. Ochii lui oblici şi negri priveau puţin 
timizi, chiar cu frică. 

- Tu ai aruncat? întrebă Ştefan în limba japoneză, cu toate că nu credea 
aşa ceva. 

Băiatul zâmbi şi privi în jos. în jurul lui, zăpada era 

răscolită şi brăzdată. 

- Tu? întrebă din nou Ştefan. 

In acel moment, băiatul se întoarse brusc şi fugi pe scări - aşa de repede, 
de parcă avea aripi. Uşa se crăpă doar puţin, apoi se închise înapoi. 


- Ai văzut? se întoarse Ştefan spre sora lui. 

- Doar nu sunt oarbă, spuse Miriam scuturându-şi zăpada de pe haine. 
Micuţul a fost nostim. 

- Oare de unde a apărut? întrebă Ştefan gânditor. 

- Până acum am crezut că suntem singurii clienţi. 

- Şi eu - dar n-ar fi rău dacă am avea un tovarăşi. 

- De la o broască aşa de obraznică? Nu, mulţumesc! 

- Mie mi s-a părut că avea o faţă drăguță. 

- Păi, asta nu înseamnă nimic. Faţa asta o au toţi japonezii. 

- Hai să-l căutăm! 

Miriam îl luă pe fratele ei de mână şi îl trase după ea, sus, pe scară. în 
Japonia, regula era să mergi prin interiorul casei desculţ. In unele case, 
încălţămintea era lăsată afară. 

Miriam şi Ştefan se bucurau de o regulă care, în Germania, nu exista: să 
mergi în vârful picioarelor, în linişte, pe holuri. Acum ei o foloseau doar 
ca să tragă cu urechea la uşi. 

Nimic, totul era cufundat în linişte. Nu se auzea nici cel mai mic zgomot. 
- S-a dizolvat în aer, spuse Miriam. Păcat! 

- A fost o halucinație, remarcă Ştefan sec. Miriam râse. 

- O halucinație care aruncă bulgări de zăpadă! Foarte interesant! 
Ştefan făcu o faţă lungă. 

- Ce facem acum? întrebă el plictisit. 

- Ce? încălţăm schiurile şi apoi plecăm. Trebuie să rămânem în formă! 

Seara se anunţa una obişnuită pentru ei. Cum era normal în Japonia, la 
masă stăteau jos, pe duşumea. 

Felul de servire al meniurilor era monoton. încă o dată avură parte de 
obişnuitul orez cu puţin peşte prăjit, ceva carne, o portie de legume şi un 
bol cu supă foarte condimentată. De asemenea, nu lipsi ceaiul verde 
fierbinte. 

Doar tacâmurile nu erau japoneze. Pentru că veneau din Vest, au primit 
tacâmuri la fel ca în Europa - lingură, furculiţă şi cuţit. 

Miriam şi Ştefan s-au ambiţionat să mănânce cu bețe. Mâncau aproape la 
fel de bine ca japonezii. Pentru mâncarea lichidă, foloseau drept tacâm o 
algă marină uscată. Era o plăcere pentru ei să se obişnuiască cu cultura 
locală şi să încerce în fiecare zi lucruri noi. 

Sigurul lucru cu care le era greu să se obişnuiască era micul dejun 
japonez - orez, sos de soia, ouă crude, supă şi peşte sărat. Această 
mâncare nu era după gustul lor. Le era dor de pâinea cu dulceaţă şi 
miere. 

Uneori, pe cât era posibil, cereau să li se pregătească „medamayaki"- 
adică un ou ochi, lângă pâine prăjită şi cafea. Această combinaţie era mai 
apropiată de gustul celor din vest. 

- Eşti şi tu la fel de obosit? îl întrebă Miriam pe fratele ei. Eu aproape că 
nu mai pot să ţin beţele. 

Ştefan confirmă din cap. 

- Da, excursia de astăzi cu schiurile aproape m-a dărâmat. Zăpada n-a fost 
aşa de frumoasă ca de obicei. Am simţit că s-a încălzit puţin. 


- Da, cred că a început să se-nmoaie. Când nu mai este zăpadă, cred că 
aici sus este foarte plictisitor. 

în acel moment, se deschise uşa, iar în sala de mese intră un bărbat slab, 
urmat de o femeie frumoasă, două fetiţe gălăgioase şi un băiat care 
privea timid. 

- Aruncătorul de bulgări! ieşi din gura lui Miriam. Bărbatul se opri o clipă, 
uitându-se puţin încurcat în 

jur. Situaţia era pentru el foarte penibilă. Să deranjezi o 

familie, care stă deja la masă, este pentru cultura japoneză foarte urât. 

- Intraţi! încercă misionarul Peters să salveze situaţia dificilă. Ne 
bucurăm de prezenţa dumneavoastră. 

Peste faţa bărbatului şi a femeii trecu o lumină prietenoasă şi 
strălucitoare. 

- Mulţumim, mulţumim, spuseră ei. 

După ce au salutat în mod tradiţional, aplecându-şi puţin corpul în faţă, s- 
au aşezat şi ei pe duşumea. 

Miriam şi Ştefan începură să-l privească insistent pe băiat. Ochii lui 
frumoşi, negri, întâlniră privirea lor şi băiatul le răspunse cu un zâmbet. 
- Mie îmi place de el, şoptea Miriam. Ştefan zâmbi maliţios. 

- Este puţin cam mic pentru tine! 

- Prostuţule! Cu o mişcare scurtă şi rapidă, Miriam îl lovi cu cotul pe 
fratele ei. Ştii exact ce am vrut să spun. 

Ştefan lăsă capul pe spate. 

- Uite, este la fel de obosit ca noi. După-masă eu îl întreb dacă vrea mâine 
să mergem o tură cu schiurile. 

- Da, e o idee bună. 

Mai târziu, când, pregătindu-se de culcare, Miriam şi Ştefan îşi aşezară 
saltelele pe duşumea, erau morţi de oboseală, dar fericiţi. Mâine, la 
sfârşit zilei, nu vor mai fi doar ei doi, ci şi un băieţel japonez care, 
evident, era nerăbdător să-i cunoască. 

Hiroshi are o idee 

Băiatul nu se lăsă aşteptat. Punctual, la ora 9:00, stătea pe treptele de 
afară. Miriam şi Ştefan încercară zăpada. Se simţea moale şi umedă, iar 
în câteva locuri se formaseră deja bălți mici. 

- Eu cred că nu facem nimic cu schiurile, spuse Miriam. 

- Păcat! spuse Ştefan cu o faţă lungă, apoi se întoarse către băiatul ce 
stătea pe treapta cea mai de sus. Cum te cheamă? îl întrebă el în limba 
japoneză. 

- Hiroshi, răspunse băiatul. 

- Şi câţi ani ai? 

- Paisprezece ani. 

- O, chiar aşa mult nu m-am gândit că ai. Băiatul cobori treptele ezitând. 
- Dar cât ai crezut că am? 

- Cel mult doisprezece! 

Un zâmbet blând şi iertător fu răspunsul. 

- Spuneţi-mi acum şi voi numele voastre. 

- Bineînţeles. Ea este Miriam şi are paisprezece ani. lar eu sunt Ştefan, 


treisprezece. 

- Tatăl vostru este misionarul care locuieşte aici? Miriam şi Ştefan nu 
înţeleseră dacă era o întrebare sau 

o afirmaţie. Totuşi, dădură din cap. 

- Noi suntem creştini, spuse Hiroshi. Tatăl meu este profesor la 
universitatea Tsukuba. Suntem aici într-o vacanţă scurtă. 

- Super, zâmbi Miriam, noi ne bucurăm de fiecare schimbare. 

Peste faţa drăguță a lui Hiroshi trecu o umbră de tristeţe. 

- Vacanţa noastră este însă un refugiu. Acasă, noi am avut probleme mari. 
- Probleme? repetă Miriam. Ce fel de probleme? 

- Asta pentru că suntem creştini! De două luni a murit bunica mea. Atunci 
rudele noastre au observat că noi nu avem altar în casă. 

- Altar în casă? 

Lui Miriam îi era greu să înţeleagă ce voia să spună Hiroshi. 

- Da, în fiecare casă din Japonia există un altar. Acolo se roagă la rudele 
moarte. în fiecare zi, trebuie să pui acolo un vas cu orez şi ceai verde. 
Când se roagă la morţi, se aprind un fel de bete care fumegă. 

Ştefan şi Miriam se uitară curioşi unul la altul. 

- Exact, îşi aminti Miriam. Taţi ne-a povestit despre asta. Dar nu ştiam că 
este aşa de grav dacă nu te rogi morţilor! 

- Este! Noi, ca şi creştini, nu putem să facem aşa ceva. Noi ştim că este 
un singur Dumnezeu şi el nu vrea ca noi să vorbim cu morţii. Noi ne 
rugăm numai Lui şi lui Isus Hristos. 

- La fel ca noi, întări Ştefan. 

- Da, dar pentru voi este mai uşor. în ţara voastră nu există aşa un ritual 
care să vă oblige să faceţi ceva împotriva voii Lui Dumnezeu. 

Miriam se gândi o clipă. 

- Da, este adevărat, cel puţin nu în felul acesta. La noi e puţin altfel. 

- Ni s-a reproşat că nu mai ţinem la rudele noastre, închinarea la morţi 
este o datorie pe care fiecare este obligat s-o împlinească. 

- Şi după aceea a fost o mare ceartă între voi? întrebă 

Ştefan încruntat. 

- Nu a fost o ceartă directă. Noi nu ne certăm pe faţă. Ceilalţi au încercat 
întotdeauna să ne atragă înapoi în tradiţia japoneză. Cel mai mult fratele 
mamei, care venea aproape zilnic la noi. 

- Şi apoi? 

- Apoi, ore întregi discuta cu mama şi cu tata. Şi din cauză că ei nu au mai 
rezistat suntem acum aici. 

- Cât timp o să rămâneţi? 

- Câteva zile, probabil o săptămână. 

- Crezi că după această pauză veţi scăpa de unchiul 

tău? 

- Noi nu vrem să scăpăm de el. Ne place de el foarte mult. Dar acum el 
observă că discuţiile lui sunt fără rost şi pentru un timp o să ne lase în 
pace. Va deveni pentru noi la fel ca toţi ceilalţi care ne urăsc şi se 
comportă cu noi ca şi cu 

nişte străini. 

Chiar dacă era greu pentru Miriam şi Ştefan să asculte în limba japoneză 
lucruri atât de complicate, încetul cu încetul au început să înţeleagă cât 
de greu trebuie să-i fie băiatului. 

- O situaţie cam ciudată pentru tine şi familia ta, interveni Miriam vădit 
emoţionată. 

- Aici toţi creştinii sunt în situaţii de felul acesta! Miriam şi Ştefan se 
priviră în tăcere. Dintr-odată 

văzură clar cât de grea era lucrarea unui misionar în această 

țară. 

- Ştiţi deja unde o să vă mutaţi? întrebă tânărul, iar vocea lui suna din nou 
fericită şi senină. 

- Nu încă, dar există, cu siguranţă, un loc în care Dumnezeu ne vrea pe 
noi, aici, în Japonia. 

Acum, pentru Hiroshi, care-i privea pe amândoi, păreau căzuţi de pe 
altă planetă. 

- Noi avem promisiunea că Dumnezeu trimite îngerul 

Lui înaintea noastră şi ne duce în acel loc, încercă Miriam să clarifice 
puţin lucrurile. 

- Dar se pare că chiar acum îngerul are vacanţă, glumi Ştefan. 

- Ţine-ţi odată gura obraznică! îl lovi Miriam cu dosul mâinii peste umărul 
stâng. Apoi îi povesti lui Hiroshi toată povestea lor. îi spuse şi despre 
Hawai, despre frica lor atunci când era clar că paşapoartele fuseseră 
furate, despre ajutorul pe care l-au primit, despre camerista şi prietena ei 
şi despre japonezul care, după toate probabilitățile, a cumpărat 
paşapoartele lor. 

- Cum se numea locul de unde era acest japonez? întrebă Hiroshi după ce 
Miriam termină de povestit. 

- Tokusha sau Koshima. Bărbatul din magazinul Mendez nu a mai ştiut 


exact. 

- Aceasta este o întâmplare ciudată, spuse Hiroshi. Eu cunosc un loc care 
se numeşte asemănător. Dacă pui aceste două cuvinte împreună au un 
înţeles. Se numeşte Tokushima şi nu este departe de aici. 

Miriam şi Ştefan rămaseră cu gurile căscate. în ei se trezi imediat 
plăcerea după aventură. 

- Trebuie să mergem acolo, o încuraja Ştefan. Probabil îl mai 
prindem pe acest tip! 

Miriam se gândi o clipă. 

- Dar cum ajungem acolo? 

- Asta nu e o problemă, se auzi din nou vocea senină a lui Hiroshi. în 
Tokushima locuieşte colegul tatălui meu pe care tata vrea să-l viziteze 
poimâine. îl întreb dacă vrea să ne ia şi pe noi. Cât timp stă cu prietenul 
lui, noi cercetăm zona. 

- Ar fi extraordinar! Miriam se uită la ceas. 

- Hei, îndată e ora 11:00. Trebuie să mergem la ora de japoneză! 

Hotîn frizerie? 

Ştefan şi Miriam priveau în linişte prin geamul maşinii peisajele ce li se 
perindau prin faţa ochilor. Din loc în loc apăreau micuţe barăci gri sau 
colorate, uneori. Unele aveau acoperişul plat, altele înclinat, câteva 
păreau că sunt din tablă vopsită sau din scânduri vechi, bătute în cuie. 
Doar puţine aveau un acoperiş elegant modelat, cum îţi imaginezi atunci 
când te gândeşti la o casă japoneză. Marile pancarte în culori stridente, 
aflate pe ambele părţi ale străzii, anunțau că oraşul este aproape. 
Hiroshi, aflat lângă tatăl lui, pe scaunul din faţă, 

întoarse capul în spate. 

- Ajungem imediat, spuse el zâmbind. 

în acelaşi moment se auzi scârţâitul frânelor şi maşina se opri brusc. 
Miriam şi Ştefan fură aruncaţi în faţă şi apoi înapoi în scaunele lor. 

- Ce-a fost asta? întrebă Ştefan alb de frică. 

- Doar un biciclist, spuse tatăl lui Hiroshi foarte 

liniştit. 

într-adevăr, chiar în faţa lor ţâşnise brusc un biciclist -dar cum! Cu o 
mână se ţinea de coarnele bicicletei şi cu cealaltă balansa o tavă pe care 
erau patru boluri din care ieşea abur. Fericit că a fost numai o distanţă 
cât un fir de păr între el şi maşină, a pedalat mai departe. 

- Aici îi vezi peste tot, explică Hiroshi într-o engleză fluidă. Dacă o femeie 
nu are chef să gătească, comandă ceva de la restaurant. 

- Mâncarea este transportată întotdeauna cu bicicleta? se miră Miriam. 

- Nu, nu întotdeauna. Câteva restaurante au şi motociclete cu câte 
o cutie din tablă suspendată. 

-Ei sunt frica tuturor şoferilor, completă tatăl lui Hiroshi. Unii sunt 
ambiţioşi şi merg pe sens unic şi pe contrasens. 

Bărbatul semnaliza şi reuşi să-l depăşească pe biciclist. 

- Cum reuşeşte să transporte bolurile fără să le scape? întrebă Miriam 
încă nedumerită. 

In cele din urmă, tatăl lui Hiroshi opri maşina. Ştefan şi Miriam se uitară 


miraţi în jur. Locul arăta ca aproape fiecare popas auto de pe autostrăzile 
din Germania. Dacă nu erau literele japoneze, n-ai fi crezut că eşti în 
mijlocul Japoniei. 

într-o parte, lângă clădiri, pe un loc liber stăteau câteva autobuze vopsite 
în alb şi roşu. 

- Voi puteţi să mergeţi cu autobuzul până în Tokushima, spuse 
tatăl lui Hiroshi. Prietenul meu locuieşte mai la margine. Pe la ora 17:00 
ne întâlnim din nou aici. 

- Vom fi punctuali, promise Hiroshi. 

Cu chiu cu vai, tinerii coborâră din maşină. Picioarele le erau amorţite 
după atâta drum. Obosiţi, se îndreptară către autobuzele care aşteptau. 
Cea mai mare parte a autobuzelor erau goale. Dar Hiroshi o luă spre 
autobuzul care era plin cu oameni. Cu puţin efort, îşi făcură loc şi ei. 

Un bărbat de vârstă mijlocie, care stătea pe unul din scaunele din faţă 
privi spre ei trei. Dintr-odată, el se ridică şi arătă cu capul spre Hiroshi. 
în acel moment, spuse ceva foarte încet, care nu era de înţeles. Hiroshi 
dădu din cap şi, foarte natural, se aşeză pe scaunul pe care bărbatul îl 
eliberase. 

Lui Miriam şi Ştefan nu le venea să creadă. S-au înghesuit şi ei lângă 
Hiroshi. 

- Vrei să spui că el ţi-a oferit locul! se miră Ştefan. 

- De ce nu? Bărbatul ştie care sunt bunele maniere. 

- în Japonia se ridică adulţii pentru copii? scutură Miriam nedumerită din 
cap. La noi este exact invers. 

- Noi am învăţat la şcoală că tinerii din Europa sunt educați altfel decât 
cei din Japonia. 

- De ce? întrebă curioasă Miriam. 

- în Europa trebuie ca tinerii să-si formeze un caracter puternic. Pe când 
în Japonia se doreşte ca tinerii să aibă flexibilitatea bambusului, care se 
ridică atunci când se opreşte vântul şi ploaia. 

- Aha, şi de aceea sunteţi voi aşa de răsfăţaţi, constată Miriam. Atunci, 
Japonia este paradisul copiilor! 

- Să nu spui asta. Aici este foarte important să faci performanţă, chiar şi 
pentru copii. în fiecare şcoală, chiar şi în grădiniţă, se dau foarte multe 
examene. Acestea pot să fie un lucru rău pentru părinţi. Mulţi copii 
petrec tot timpul liber, până noaptea târziu, făcând ore suplimentare. 
Dacă nu trec examenul, părinţii sunt nevoiţi să-şi vândă casa sau să dea 
toţi banii ca să-i ofere copilului posibilitatea să meargă la studiu. 
Miriam îşi muşcă buzele. 

- Dacă este aşa, stau cu bucurie mai bine în picioare în orice mijloc de 
transport public. 

După aproximativ un sfert de oră, autobuzul făcu prima oprire. Pe o 
melodie lentă, uşile se deschiseră lin. 

- Am ajuns deja? întrebă Miriam lăsându-şi privirea să hoinărească. Se 
aflau pe o stradă unde erau numai magazine în şir. Nu lipsea nici 
ceainăria unde se putea bea ceai verde. 

- Nu suntem încă în centrul oraşului, explică Hiroshi în timp ce se ridică, 
dar eu cred că este bine să ne începem aici căutarea. 

Cu răbdare, tinerii se alăturară mulţimii de oameni care se împingeau 


spre ieşire. Ajunşi pe stradă, Miriam, Ştefan şi Hiroshi au aşteptat până 
când au putut să folosească trotuarul fără obstacole. Cei mai mulţi 
călători au dispărut 

rapid într-unui din restaurantele aflate pe marginea străzii. 

- Şi acum? vru să ştie Ştefan. De unde începem căutarea? 

- Cel mai bine este să mergem în fiecare bar şi să întrebăm pe oameni 
dacă ştie cineva persoane suspecte din acest loc, propuse Miriam. 
Hiroshi dădu din cap. 

- într-adevăr, acesta este singurul lucru pe care putem să-l facem. Eu 
sper că nu vă supăraţi dacă întreb eu. Sunt japonez şi nu vor refuza să-mi 
răspundă cu respect şi să-mi dea informaţii adevărate. 

- Nouă de ce nu ne-ar da? sări Miriam indignată. 

- Răspunsuri veţi primi, dar nu ştiu dacă vor fi adevărate. Voi sunteţi 
străini. Unui străin nu este frumos să-i spui ceva negativ despre o 
localitate. 

Miriam şi Ştefan înțelegeau acum. Binevoitori, au lăsat iniţiativa lui 
Hiroshi. Au luat la rând toate localurile. Hiroshi se comporta ca un 
adevărat profesionist. încerca, pe cât era posibil, să scoată informaţiile 
preţioase de la oameni. Miriam şi Ştefan îşi ţineau gura în spatele lui 
Hiroshi. De fiecare dată când erau afară, împreună, notau pe un caiet 
informaţiile obţinute. Din acestea se cristalizase tot mai mult o stradă 
aflată în apropiere. Pe această străduţă se afla o casă, o frizerie, despre 
care mulţi oameni spuneau că de ceva timp părea suspectă. Trebuie să fie 
acolo o frizeriţă, Miki, care de mult timp bătea la ochi. Conducea o bandă 
ce se întâlnea în mod regulat în frizeria micuță. 

Câţiva oameni o cunoşteau pe Miki din copilărie. Ei povesteau că, de ceva 
timp, lipsea foarte mult de la şcoală. Dormea în timpul zilei, iar noaptea 
umbla pe străzi împreună cu tot felul de ţipi, care erau spaima oamenilor. 
- Din banda asta poate să facă parte şi japonezul pe care l-am întâlnit în 
Hawai, spuse Miriam foarte sigură. 

- Exact! întări Ştefan. în Honolulu el a avut relaţii cu nişte persoane 
dubioase într-un magazin. Dar nu era o 

frizerie. în sfârşit, cred că asta nu contează aşa de mult. 

- Eu propun să găsim frizeria, spuse Hiroshi. 

Zis şi făcut. Pentru că timpul zbura, tinerii grăbiră paşii. Cu ajutorul lui 
Hiroshi, au găsit foarte repede uliţa. Cu bătăi puternice de inimă, au 
intrat pe uşă. Un clopoțel cu un sunet strident le anunţă prezenţa. După o 
perdea, foşni ceva. Imediat apăru o femeie tânără şi frumoasă. Miriam 
observă imediat că faţa ei era acoperită cu mult fard. 

- Pot să vă ajut cu ceva? întrebă femeia. Miriam se băgă în faţă. 

- Sunteţi Miki? 

- Nu, eu mă numesc Joko. Miki nu este astăzi aici. Ce 

doriţi de la ea? 

- Atunci asta e. Noi eram în Hawai şi am vrut să ajungem în Japonia. Tatăl 
nostru este misionar. 

- Misionar? o întrerupse brusc femeia, împotriva bunelor maniere din 
Japonia. Adevărat? 


- Da, ridică Ştefan din sprâncene ofensat. Noi nu 

minţim. 

- Păi e minunat! Căutăm de o lună pe cineva care să ne povestească 
despre credinţa creştină. Dar până acum nu am găsit pe nimeni. De cinci 
săptămâni, Miki susţine că Isus trăieşte şi va veni din nou. Şi lui Miki nu 
îi place să povestească închipuiri. Din cauza asta vrem să ştim mai 
multe. 

Tinerii rămaseră cu gura deschisă. Ce se întâmplă aici? Ei căutau o bandă 
de hoţi şi au găsit ce? Cineva, pentru care nu exista ceva mai important 
decât să afle despre Isus şi aceasta în mijlocul Japoniei! 

- Noi putem să-l întrebăm pe tatăl nostru, bolborosi 

Ştefan. 

- Ar fi frumos. Unde este tatăl vostru acum? 

- Sus în Kawsawi, la centrul misionar, ca să înveţe limba japoneză. 

- Rugaţi-l să vină duminică pe la ora 19:00 aici. Noi vom fi toţi şi-l vom 
aştepta. 

- Da, cu plăcere, răspunse Miriam. Eu cred că el vine cu siguranţă. Dacă 
cineva îl invită să predice nu refuză niciodată. 

- Mulţumesc, mulţumesc, se înclină cu mult respect Joko. 

- Mulţumesc. La revedere, pe duminică! 

Ameţiţi de-a binelea, au ieşit în stradă, ei care s-au crezut detectivi. 
Lucrurile arătau dintr-odată altfel decât şi le imaginaseră. 

Ştefan şi Miriam se uitară unul la altul, încă sub efectul surprizei. 

- Trebuie să ne grăbim, spuse Hiroshi blând, dar sigur. Dacă pierdem 
următorul autobuz, nu ajungem la timp la locul întâlnirii. 

Cine caută pe cine? 


- Aceşti tineri japonezi vor într-adevăr să le povestesc ceva despre Isus? 
clătină din cap, neîncrezător, misionarul Peters. 

- Da, taţi. Aşa a spus frizeriţa Joko. Şi noi am fost la fel de miraţi ca tine 
acum. Miriam privea spre Ştefan. 

Acesta confirmă din cap. 

- Ei te aşteaptă duminică, la ora 19:00. 

- Da, bine. Dacă m-au rugat să predic, bineînţeles că mă voi duce. 

- Asta i-am spus şi noi lui Joko, râse Miriam. 

- Parcă te şi văd în frizerie... Putem să venim şi noi? 

- De ce nu? spuse tatăl, întorcându-se apoi către soţia lui: Mă însoţeşti şi 
tu? 

- Nu cred. Copiii sunt de-ajuns. Eu aş vrea o seară liberă să studiez hărţi 
şi să-mi fac planuri. Sunt de părere că trebuie, după un timp, să 
descoperim unde ne vrea Dumnezeu. 

- Da, ai dreptate. Săptămâna viitoare începem să căutăm mai intens. 
Misionarul Peters îi luă de după umeri pe copii. 

- Cum aţi ajuns voi în această frizerie? 

Miriam şi Ştefan se înroşiră brusc. Se aşteptaseră la această întrebare. în 
niciun caz nu se gândeau să mărturisească că au făcut-o pe detectivii pe 
propria răspundere. 

- Păi din cauza lui Hiroshi, bolborosi Miriam. Spunea că vrea să intre 


odată acolo. 

- Da, dădu Ştefan din cap. în timpul discuţiei am spus 

că tatăl nostru este misionar. Vai, să fi văzut cum a sărit ea! 

Inima lui Ştefan bătea acum tot mai tare. De ce avea dintr-odată un 
sentiment de vinovăţie? Din fericire, tatăl lor se mulţumi cu acest 
răspuns. Uşuraţi, Ştefan şi Minam au dispărut după ce au spus noapte 
bună părinţilor lor. 

- încă o dată a ieşit bine, şopti Ştefan. Minam respiră şi ea uşurată. 

- Eu cred că este bine să renunţăm la căutarea hoţului de paşapoarte. Ne 
facem numai necazuri. în afară de asta, pe noi nu ne mai interesează ce 
fac hoţii, acum avem alte paşapoarte. 

- Nu! refuză Ştefan, ţipând, fără să vrea, prea tare. Trebuia să-şi 
controleze vocea ca să nu audă şi părinţii. Eu nu văd aşa lucrurile. Eşti 
egoistă. Acum avem paşapoarte, da, este clar. Dar ce fac ceilalţi cărora li 
se vor fura paşapoartele? Nu te interesează? Eu cred că trebuie să facem 
tot ce putem ca să prindem banda. 

Miriam ridică din umeri. Când fratele lui era prins de plăcerea aventurii, 
era foarte greu să-l faci să se oprească. 

- De dragul tău, o să căutăm mai departe. Dar nu acum, pentru astăzi îmi 
este de-ajuns. 

Ştefan ar fi vrut să mai continue discuţia, dar fu întrerupt chiar în 
momentul în care începu să vorbească. 

Hiroshi apăru ţopăind vesel de după colţ şi străbătu holul lung până la ei. 
- Le-am povestit părinţilor mei despre Joko din frizerie, zâmbi el 
nevinovat. 

- Şi? Vocea lui Ştefan suna destul de supărată. 

- S-au bucurat foarte mult. îmi pare rău că trebuie să plecăm imediat. Mi- 
ar fi plăcut să fiu acolo când tatăl vostru le vorbeşte. 

- De ce nu-şi prelungesc vacanţa? 

- Imposibil. Universitatea aşteaptă. Trebuie să ne întoarcem. 

68 

- Păcat, spuse Miriam lăsându-şi umerii în jos. 

Deci, încă o dată, un „la revedere" într-un timp aşa de 

scurt. 

- Sperăm să ne vedem cândva. 

- Cu siguranţă! spuse el, punând mâna pe umărul lui Miriam. 

- Poate! îl corectă Ştefan. Un timp tăcură toţi trei. 

- Ce părere ai despre bandă, despre Joko şi Miki? încercă Ştefan să 
deschidă din nou discuţia. 

Hiroshi clătină gânditor din cap. 

- Eu nu cred că ei au legătură cu criminalii. 

- Părerea ta este că ea nu are vreo legătură cu o bandă care face trafic cu 
paşapoarte. 

- Nu pot să cred asta. Frizeria pare un loc ciudat şi degradat, dar 
închipuirea oamenilor a colorat totul prea mult. 

- Exact! strigă Miriam triumfătoare. Această căutare n-are niciun rost. 
Noi n-o să-i găsim pe hoţi niciodată. 

- N-a fost chiar fără rost, spuse Hiroshi privindu-i în 

ochi. 


- De ce? întrebă nedumerit Ştefan. Noi n-am găsit nici măcar o urmă şi 
am întrebat peste tot. 

- Nu asta contează, spuse Miriam înțelegând ceea ce dorise să spună 
Hiroshi. Dacă noi n-am fi căutat, probabil Joko nu se întâlnea cu cineva 
care să îi spună ei şi grupului despre 

Isus. 

- Aha, zâmbi Ştefan. Da, dacă priveşti aşa, pentru toate 

lucrurile există un sens. 

- Cel mai bun sens, pe care a putut să-l aibă acest lucru. Ştefan şi Miriam 
aprobară din cap. Dintr-odată, se 

simțeau plini de pace şi importanţi. 

-Dar ce vă spun eu vouă, mormăi Ştefan cu încăpățânare. O să-i 
găsesc pe hoţi, chiar dacă trebuie să caut până la sfârşitul vieţii mele! 

Duminică seara în frizerie 

Când Ştefan şi Miriam au intrat după tatăl lor într-o cameră din spatele 
frizeriei, aproape li s-a oprit respiraţia. Un grup de tineri, care nu păreau 
persoane de încredere, stăteau îngrămădiţi pe duşumea. 

Ochii lor erau machiaţi în culori închise, ridurile din jurul gurii arătau că 
băuseră câteva nopţi. Le aminteau despre oamenii din Germania pe care 
îi găseşti în jurul gării şi în parcuri, locurile unde se întâlnesc drogaţii. 
Doar frizurile lor erau altfel: tunsori sălbatice cu creastă. Cel mai 
probabil, erau punkişti din Japonia. 

Ezitând, Miriam, Ştefan şi tatăl lor păşiră printre tineri. în mijlocul 
camerei, se afla un scaun liber. Din mijlocul tinerilor se ridică o femeie 
frumoasă, machiată şi ea foarte intens. 

- Vă rog să luaţi loc aici! Mulţumesc mult că aţi venit. 

- Joko, şopti Miriam şi îl privi cu coada ochiului pe Ştefan. Dar băiatul 
părea absent. Miriam ştia deja de ce. începu să numere persoanele 
prezente. Tipic pentru Ştefan, zâmbi liniştită Miriam. în clipa următoare, 
Ştefan se întoarse spre ea. 

- Sunt 28. 

Miriam, care stătea încă în uşă, era tot mai mult împinsă spre mijlocul 
camerei. Când micuța cameră nu-i mai putu cuprinde pe toţi oamenii ce 
soseau mereu, câţiva s-au aşezat în frizerie. 

- Dincolo sunt încă opt, şuşoti ea. 

- Atunci sunt în total 36, calculă Ştefan mai departe, în cele din urmă 
găsiră un loc lângă perete, ca nimeni 

să nu-i calce pe picioare. 

Toţi ochii erau acum îndreptaţi spre tatăl lor care ocupase scaunul ce i se 
oferise. Misionarul începu să vorbească. Dar cum vorbea? Miriam şi 
Ştefan nu-l mai auziseră niciodată vorbind aşa: plin de entuziasm, în 
limba engleză, pentru aceşti oameni tineri care nu ştiau despre Isus 
Hristos decât că este un nume. Isus Hristos este Fiul Lui Dumnezeu, care 
a trăit printre oameni. El a vorbit despre păcat, despre iertare şi despre o 
viaţă nouă. Miriam şi Ştefan urmăreau pe rând feţele tinerilor japonezi. 
Se întrebau ce gândeau. în orice caz, ceea ce se vedea era entuziasmul 
misionarului care îi prinsese şi pe ceilalţi. Când tatăl lor încetă să mai 


vorbească, o bună bucată de vreme fu linişte. 

Apoi Joko se ridică şi îşi făcu loc printre ceilalţi până la misionar. 

- Mulţumesc. Ne-aţi fost de mare ajutor, spuse ea. Păcat că Miki nu a 
putut să vină. 

- Şi altădată, dacă mai doriţi să aflaţi despre Isus. 

- Da, vrem foarte mult. Aşa ceva nu am auzit niciodată. Noi am 
simţit că dumneavoastră ne spuneţi 

adevărul. 

Un murmur de confirmare, din ambele camere s-a alăturat cuvintelor ei. 
Miriam şi Ştefan aproape nu puteau să creadă că aşa poate să fie lucrarea 
unui misionar. Aici nu făcuse nimeni vreun efort ca să convingă doi sau 
trei oameni să vină la evanghelizare. Aici erau treizeci şi şase de tineri 
care căutau cu disperare pe cineva care să le spună despre Isus şi 
aproape nu găseau. 

- Şi Miki v-a făcut să vă gândiţi la Isus? Ea de unde a auzit? 

- Nu ştiu, ridică Joko din umeri. într-o zi, acum o lună şi jumătate, mi-a 
spus brusc că vrea să trăiască pentru Isus. A găsit undeva o biblie şi a 
citit-o. 

- Peste aproximativ şase săptămâni va avea loc o evanghelizare în 
localitatea învecinată, spuse domnul Peters. 

O întâlnire unde puteți să aflați mai mult despre Isus. 

- O, da, o să închidem un microbuz, spuse Joko plină de bucurie. 
Misionarul îşi aruncă privirea peste mulţimea de tineri. Stăteau pe jos sau 
se rezemau nepăsători de pereţi. în Germania, nu era posibil să spună 
Evanghelia unui grup de punkişti, iar aceştia să asculte aşa cum au făcut 
aceşti tineri. 

- înainte putem să ne mai vedem de câteva ori, dacă voi doriţi. 

Cei mai mulţi dintre ei au încuviinţat bucuroşi. 

- Este posibil să veniţi aici şi săptămâna viitoare la aceeaşi oră? întrebă 
Joko, înclinându-se reverenţios. 

- Nicio problemă, vin cu plăcere! 

Nici nu termină de dat răspunsul că tinerii îl şi înconjurară entuziasmați. 
Niciodată nu mai întâlniseră japonezi care să-şi exteriorizeze atât de 
vizibil sentimentele. 

- Eu îţi spun că tata a intrat în ceva necurat, şopti Miriam. 

Ştefan râdea în sinea lui. 

- Când va apărea cu ei la o evanghelizare, oamenii nu vor crede că este 
un misionar. 

- Ce ar spune? vru să ştie Miriam. 

- Vor crede probabil că vine o bandă cu şeful ei. Sau tu crezi că aceşti ţipi 
vor arăta altfel în patru săptămâni? 

- S-ar putea să ai dreptate, ridică Miriam din umeri. Dar ăsta nu e cel mai 
rău lucru care i s-ar putea întâmpla. 

- Din contră. Prin acest „şef al bandei" vom obţine, cu siguranţă, contacte 
cu lumea mafiei. Şi de ele avem nevoie, dacă vrem să-i prindem pe hoţii 
paşapoartelor! 

Trebuie să rămâneţi aici! 


Ştefan şi Miriam stăteau cu capetele puţin plecate, aşa ca să poată vedea 
cu coada ochiului grupul de punkişti care se aflau foarte aproape de ei. 
Cei mai mulţi oameni care veneau la evanghelizare arătau foarte îngrijit. 
într-adevăr, părea o întâlnire de oameni liniştiţi, dacă nu era grupul 
împreună cu Miki şi Joko. Era vizibil cum unii din cei prezenţi îşi puneau 
portofelele în siguranţă în alte buzunare. Erau şi câţiva care zâmbeau 
prietenoşi spre grup, dar în ochii lor se observa nesiguranţă. 

Miriam îi înţelegea foarte bine, nici ea nu ar fi vrut să se întâlnească 
noaptea cu astfel de oameni. 

Tatălui lor i se părea că această situaţie nu punea nicio problemă. Stătea 
fericit în mijlocul mulţimii de tineri, deja foarte ataşaţi de el. Miriam 
privea spre Miki. Aşa o femeie nu a aşteptat să întâlnească în Japonia. 
Pentru nimic nu ar fi făcut-o pe ea lidera grupului. De obicei, în Japonia 
bărbaţii sunt cei care au ultimul cuvânt. Dar Miki părea persoana care 
voia să preia responsabilităţile bărbaţilor. Ea spunea deschis ceea ce 
gândea, indiferent de părerea celorlalţi. Acest lucru a impresionat-o pe 
Miriam şi credea că şi pe oamenii tineri din Japonia care o ascultau în 
mod voluntar. 

în afară de asta, Miki radia căldură şi entuziasm. 

Cu un gest discret, Miriam se uită la ceas. După cum decurgeau serile de 
evanghelizare, urma imediat momentul în care cei invitaţi erau chemaţi 
să ia o decizie. Cum va reacţiona această mulţime de tineri? Miriam 
simţea o mare tensiune şi începu să se roage în linişte. 

Şi apoi - nu putea să-şi creadă ochilor - dintr-odată, în 

dreapta şi în stânga ei, s-au ridicat mâini. 

- Cine vrea să-L. primească pe Isus Hristos ca Domn? Peste tot erau mâini 
ridicate ca la comandă. Tot 

grupul, fără nicio excepţie, se decisese pentru Hristos. Nu putea să fie 
adevărat. Miriam îl căută din ochi pe Ştefan. Acesta era la fel de uimit ca 
ea. Cu siguranţă, trebuia să fie la mijloc o neînțelegere. Nu cumva 
înţeleseseră punkiştii ceva greşit? 

- Tu, pâsâi Miriam, apropiindu-se de cineva din grup. De ce ai ridicat 
mâna? 

Tânărul zâmbi prietenos. 

- Pentru că eu de acum vreau să-l aparţin lui Isus. 

- Şi eu! se auzi din cealaltă parte. 

- Şi eu, şi eu. Veneau ecouri din faţă, din spate, din dreapta şi din stânga. 
Era cel mai nebunesc lucru pe care Miriam îl trăise vreodată. Dacă ar 
povesti aşa ceva în Germania, cu siguranţă n-ar crede-o nimeni. 

Dar era şi foarte frumos. De fapt, acesta era motivul pentru care ei 
veniseră în Japonia. Doar această seară, singură, era îndeajuns de 
valoroasă pentru tot ce li se întâmplase până acum. 

Miriam se uită la tatăl ei. Puteai să vezi şi de la depărtare cât de mare era 
bucuria lui. 

Când au urcat în microbuz, erau un grup foarte fericit. Miki a condus la 
venire şi acum, la întoarcere, tot ea a luat volanul. Era un şofer bun, care 
conducea bine. Domnul Peters s-a aşezat lângă ea. 

-Ce bine că vă cunoaştem, spuse Miki. Dumneavoastră ne-aţi 
ajutat foarte mult. 


Misionarul clătină din cap. 

- Mi se pare că voi L.-aţi găsit fără mine pe Isus, eu nu am făcut nimic. 
- Nu spuneţi asta. Când aţi predicat pentru noi, în 

toate duminicile seara, a fost foarte important. 

- Se poate. Dar dumneavoastră aţi auzit despre Isus şi aţi vrut să ştiţi mai 
multe înainte să apar eu. 

Miki apăsă pedala de acceleraţie la maximum. 

- Şi dumneavoastră ne-aţi arătat că dorim ceva care într-adevăr există. 
Nu ştim ce ne-am fi făcut fără dumneavoastră. Ne bucurăm deja 
de următoarea întâlnire de duminică seara. 

- Atunci eu nu voi mai fi aici, spuse domnul Peter. 

- Nu! Miki frână aşa de tare că maşina aproape derapa. Surprins, domnul 
Peters se lipi de scaun. Totul nu dură decât un moment şi Miki prelua din 
nou controlul. 

- Dumneavoastră nu aveţi voie să plecaţi! Trebuie să rămâneţi aici! 
strigară ei. Avem nevoie de dumneavoastră! 

Domnul Peters clătină din cap. 

- Sincer, îmi pare rău, dar nu se poate. Timpul nostru în Kawaisa este 
încheiat. Soţia mea pregăteşte deja bagajele. Plecăm vineri. Sperăm să 
găsim locul pe care 1-a pregătit Dumnezeu pentru noi. Şi eu cred că 
trebuie să mergem foarte departe. Căutarea noastră aici, în zonă, nu a 
dat rezultate. 

Miki se gândi un moment. 

- Probabil Tokushima este locul pe care-l căutaţi! Domnul Peters o privi 
pe Miki un timp în linişte. Se 

gândise şi el de multe ori la asta, dar erau aşa de multe lucruri care le 
stăteau împotrivă. 

- Un misionar are nevoie de o cameră în care să se întâlnească cu 
oamenii. Camera din spatele frizeriei este mult prea micuță. O biserică 
trebuie să crească şi pentru asta este nevoie de spaţiu. în afară de 
aceasta, am nevoie de un loc unde să locuiesc cu familia mea. Eu cred că, 
dacă Dumnezeu a pregătit un loc, El ne dă şi spaţiile de care avem 
nevoie. 

- Dacă ar fi spaţii, aţi rămâne? 

- Da, normal. Atunci ştim exact că acela este locul în care Dumnezeu vrea 
ca eu să rămân. 

- Bine. 

Miki schimbă viteza la o treaptă superioară. 

- Eu ştiu o casă mare, care este goală de peste un an. Probabil putem să o 
închiriem. 

- Când? 

- Chiar acum. Mergem direct acolo. Noi o închiriem şi dumneavoastră 
rămâneţi aici. Promiteţi?! 

Peters aprobă din cap. Ce scuză putea să mai inventeze acum? Această 
Miki îl lua prin surprindere, ceea ce nu era deloc normal în Japonia. 

Semnul peştelui 


Când microbuzul se opri, era aproape noapte. Miki deschise uşa şi sări. 

- Asta e clădirea, strigă ea. Aceasta este casa despre care v-am vorbit! 
Domnul Peters îşi forţă ochii ca să vadă ceva. 

într-adevăr, se putea vedea conturul unei porţi şi a unui perete. împinse 
portiera şi cobori, dar nu aşa de uşor ca Miki. 

- Coborâm şi noi? întrebară Miriam şi Ştefan din spate. într-o clipă 
ajunseră lângă tatăl lor. Câţiva dintre tinerii japonezi li s-au alăturat. 
Peste poarta frumoasă din fier, neagră strălucitoare, cu multe ornamente, 
misionarul trecu uşor cu mâinile. Chiar în mijlocul mişcărilor, se opri 
mirat. 

- Ce este, taţi? întrebă Miriam. 

- Tocmai am... acum pot să văd şi eu, şopti el emoţionat. Semnul 
peştelui! 

Da, nu era nicio îndoială, era semnul peştelui. Ştefan nu înţelegea deloc 
de ce era aşa de emoţionat. Ce fel de semn? Un peşte, na şi? 

- Semnul peştelui era semnul recunoaşterii primilor creştini din împărăţia 
Romei. Ei erau urmăriţi şi semnul îi ajuta să se descopere între ei, fără ca 
romanii să-şi de seama. Isus a spus că ucenicii Lui trebuie să fie pescari 
de oameni. De aceea, ei au decis să aibă acest semn. Mai mult decât atât, 
literele cuvântului peşte în limba greacă reprezintă inițialele de la Isus 
Hristos, Fiul lui Dumnezeu, Salvator. 

- Şi acest semn este acum pe poartă? Miriam nu putea să cuprindă cu 
mintea ei ceea ce spusese tatăl. Cum a ajuns 

tocmai în Japonia? 

- Asta mă miră şi pe mine. Probabil Dumnezeu ne spune să rămânem aici. 
Intr-o decizie spontană, tatăl se întoarse către Miki. 

- Dacă reuşim să închiriem această casă, eu rămân în Tokushima! spuse el 
cu o voce răguşită. 

- Dar n-aţi văzut casa, se miră Miki. 

- Nu contează. Eu ştiu acum că acesta este locul în care Dumnezeu vrea 
să ne aibă. 

Spunând aceasta, îi îmbrăţişa pe Ştefan şi pe Miriam. Dacă putem să 
închiriem casa aceasta, rămânem în Tokushima. Pentru un moment se 
făcu linişte. 

- Bine, spuse Miki pe un ton ferm. Să vedem dacă este cineva aici. Cu 
mult curaj, ea apăsă pe clanţă. Poarta nu era încuiată şi se deschise fără 
probleme. 

Domnul Peters ezită puţin. 

- Eu nu ştiu dacă este bine chiar să intrăm... 

- Nicio frică. Miki şi ceilalţi japonezi râdeau. 

- Noi nu v-am întins nicio cursă. Hai, veniţi! 

Toţi se îngrămădiră prin poarta deschisă şi îi împinseră şi pe domnul 
Peters, pe Miriam şi Ştefan. 

- Dacă cineva cheamă acum poliţia, şopti Ştefan către sora lui. Cine ar 
crede că noi nu vrem să facem rău? 

- Cel mai posibil nimeni. Aşa cum arată ei şi cum ne comportăm, intrăm 
imediat toţi în puşcărie. 


Acum Miriam era într-adevăr foarte fericită că puteau să vorbească o 
limbă pe care japonezii nu o înțelegeau. Dacă tinerii înțelegeau ceea ce 
şuşoteau poate că s-ar fi supărat. 

Pietrişul de pe cărare scârţâia sub tălpile lor. Terenul pe care se afla casa 
părea să fie uriaş. Străbătuseră deja câteva sute de metri şi încă nu 
ajunseseră la clădire. 

- Aici putem să facem un loc de joacă, le spuse tata lui Ştefan şi Miriam. 
- Dar, te rog, nu pentru copii mici, o întoarse Ştefan. 

Câteva mese pentru tenis n-ar fi rău. 

- Sigur, într-o ţară ca Japonia, numaidecât, zâmbi tatăl. 

- Opriţi-vă, am ajuns. Miki, aflată înaintea grupului, deschise larg braţele. 
Imediat se opriră toţi. 

- Să vedem dacă aici este vreun întrerupător pentru lumină, murmură ea. 
Aha, aici sunt câteva trepte... aici trebuie să merg întâi sus... 

Aproape fără zgomot ţopăi pe scări. Apoi, se aprinse o lumină puternică. 
- Aaa..., spuse Miriam şi Ştefan aproape în acelaşi timp. 

Ceea ce li se descoperea depăşea toate aşteptările. Era o casă minunată, 
cu două etaje. 

- E locul ideal! exclamă tatăl. Dacă prin interior este la fel cum arată pe 
afară, atunci pot să spun că am tras un loz mare! 

Miriam şi Ştefan zâmbeau fericiţi. Le plăcea gândul că aceasta ar putea fi 
noua lor casă, chiar dacă vor sta doar câteva săptămâni aici, deoarece 
trebuiau să meargă la o şcoală germană în alt oraş. Ar fi un sentiment 
minunat să se poată întoarce aici. Dar acum erau doar visuri. Cine ştie 
dacă locul era de închiriat. 

- E agăţată o tăbliță aici. Cred că a lăsat-o proprietarul pentru cei 
interesaţi. „Cine doreşte să închirieze această casă să ţină legătura cu 
Kazushito Hosokawa..." Aici Miki se opri brusc. Pe el îl cunosc. Soţia lui 
vine la Joko la tuns. Mergem chiar acum la el. 

- Nu este puţin prea târziu? întrebă domnul Peters puţin stânjenit. 

- Ah, staţi fără grijă! Dumneavoastră doriţi această casă sau nu? Şi eu 
vreau să rămâneţi aici! 

Domnul Peters zâmbi. 

- Sigur că rămân, spuse el încet. Aceasta este o promisiune. Totuşi, aşa 
de târziu nu aş vrea să deranjez pe cineva. Asta încalcă bunele maniere 
chiar şi în Germania. 

Miki dădu din cap. 

- Atunci este bine, spuse ea ascultătoare. Când doriţi să mergeţi la 
Hosokawa... ? 

- Cred că mâine după prânz ar fi foarte bine. Atunci pot să vin împreună 
cu soţia mea. 

- Este bine să o luaţi şi pe Joko. Ea poate să vă arate unde locuieşte 
proprietarul. în afară de asta, soţia lui Hosokawa o simpatizează. 

- O idee foarte bună. Domnul Peters respiră adânc şi uşurat. O să trecem 
mâine la ora 15:00 pe la Joko. Şi în ceea ce priveşte casa, eu cred că o 
avem deja. 

Acesta este locul promis 

Kazushito Hosokawa trăia într-o locuinţă tipic japoneză, foarte îngrijită. 
Trei trepte, suspendate pe două bețe, duceau sus, înspre intrare. 

- Uite acoperişul şi aceste ornamente frumoase, remarcă Ştefan 
plăcut surprins. 

- Da, sunt minunate, răspunse Miriam. Dar mie îmi place mai mult 
grădina. Priveşte această piatră, aceste plante şi aceşti copaci micuţi: 
sunt un peisaj în miniatură. 

- într-adevăr! 

Amândoi erau convinşi că nu mai văzuseră niciodată înainte ceva atât de 
frumos. în spatele a toate acestea erau cu siguranţă foarte multă muncă 
şi mulţi bani investiţi. Durează o viaţă de om ca un bonsai să devină aşa 
de frumos, învăţaseră deja acest lucru despre Japonia. 

- Ar fi bine să ne descălţăm, spuse Joko, în timp ce se aplecă să-şi 
deschidă şiretul. 

- Ştim deja, zâmbi doamna Peters şi se aplecă să-şi scoată cizmele de 
iarnă. 

Sus, în munţi, era foarte rece, în timp ce aici, în vale, venise primăvara. 
Domnul Peters iradia. 

în vârful picioarelor, urcară toţi cinci treptele. Lângă uşa mare, din 
pânză, cu ramă din lemn era un mâner cu model deosebit. Curioasă, Joko 
apucă mânerul şi lovi de câteva ori. 

- Să sperăm că este cineva aici. 

După un timp, Joko lovi încă o dată. De această dată cu succes. Se auzeau 
paşi. Apoi, o doamnă japoneză cu părul alb, cu o faţă drăguță, îmbrăcată 
în haine europene, se ivi în 

81 

prag. îi privea întrebătoare. 

- Acesta este misionarul Peters cu familia lui, spuse Joko. El doreşte să 
închirieze casa de la râu. 

- Casa de la râu? Miriam şi Ştefan se priveau surprinşi. Noaptea 
trecută nu văzuseră niciun râu în apropiere. 

- Super, clipi Ştefan spre sora lui. Din ce în ce mai bine! 

- Oh, atunci vă rog intraţi, spusese doamna în vârstă. Soţul meu este în 
camera de lucru. Vă conduc la el. 

Femeia îi conduse prin două camere cu puţină mobilă. 

- Vă rog, intraţi, spuse ea şi împinse uşa uşoară din hârtie. 

Domnul Peters şi ceilalţi ezitară un moment. La o masă de birou, în 
partea cealaltă a camerei, stătea un japonez ce îi privea plin de interes. 

- Aceşti oameni vor să închirieze casa de la râu, spuse femeia cu vocea ei 
prietenoasă şi blândă. Coafeza mea, Joko, i-a adus aici. 

- Bine, foarte bine! răspunse bărbatul tot pe acelaşi ton. Mă bucur că 
putem să scăpăm în sfârşit de casa asta, spuse el, după care se aplecă 
într-o parte a biroului şi începu să scotocească ceva într-un sertar. 

- Aici sunt cheile, spuse el şi se uită din nou în sus. Şi actele. Dacă doriţi, 
vă rog să semnaţi acolo. 

Peters păreau că visează, aşa de repede mergeau lucrurile. Sau poate la 
mijloc era o neînțelegere. 

- Noi încă n-am văzut toată casa aşa de bine, interveni doamna Peters. 


- Eu am văzut-o, spuse soţul cu voce sigură. Este o casă foarte frumoasă, 
pare că este făcută pentru noi. în afară de asta, pe poartă este semnul 
peştelui. 

Apoi domnul Peters făcu câţiva paşi în faţă, luă pixul, care fusese deja 
pregătit şi semnă contractul de închiriere. 

- Ce am vrut să mai întreb, spuse el în timp ce băga 

cheia în buzunar. De ce este semnul peştelui pe poartă? 

Bărbatul bătrân zâmbi cu un zâmbet care arăta înţelepciune. 

- E foarte simplu de explicat. Proprietarul de mai înainte a avut o 
pescărie. Miriam şi Ştefan se abţinură să nu pufnească în râs. îşi doreau 
să iasă din cameră cât mai repede ca să se sature de râs. în această casă 
de lux, era nepoliticos să se comporte aşa. 

- Un crescător de peşte, izbucni Ştefan, când au ieşit din casă. Eu nu mai 
pot! 

- Ce-i aşa de comic aici? murmură tata. 

Miriam şi Ştefan îşi ridicară privirea spre el. Se vedea că nu era aşa de 
supărat cum părea. 

- Ah, taţi, oftă Miriam, noi am crezut că e un semn creştin şi acum aflăm 
că nu este altceva decât un anunţ de pescărie. Nu crezi că este comic? 

- Da, probabil comic, răspunse tata gânditor. Dar, gândiţi-vă - nu este 
important din ce motiv a pus proprietarul acest semn, pentru noi a fost un 
semn că această casă este a noastră. Dumnezeu a promis că va pregăti 
locul în care vrea ca noi să fim. Şi El a făcut aceasta. Sau are cineva 
dintre voi vreo îndoială? 

-Nu taţi, spuse Miriam încrezătoare. Este casa noastră şi noi ne 
bucurăm grozav. 

- Deci, acum vreau să inspectez această casă 

minunată. 

Plină de energie, mama îşi încălţă cizmele. 

Aproximativ zece minute a durat drumul până la noua lor casă, iar Joko 
le-a arătat drumul. 

- Uite o dată aici, şopti Ştefan şi arătă cu capul în faţă. Acest magazin 
arată ca magazinul lui Mendez din Honolulu. Miriam urmări privirea lui. 
într-adevăr, faţada era la fel de urâtă şi plină de reclame. Diferit era doar 
scrisul în japoneză, dar, oricum, semănau foarte mult. 


- Pe acesta vrem să îl vizităm odată, şopti Ştefan. 

- Când? 1-a întrebat Miriam încet. 

- Curând, când ne putem furişa. 

- Dar ce se întâmplă dacă nu mai găsim magazinul? 

- Nebunie, eu sigur îl găsesc. Memorez drumul exact. Ştefan avu noroc, 
maşina făcu doar două cotituri. Acum, la lumina zilei, au putut să vadă 
mai clar cum 

arăta casa. Grădina nu era aşa japoneză, avea mult gazon şi copaci. Părea 
un loc ideal pentru copii. Au văzut râul liniştit şi nu foarte lat curgând 
prin marginea grădinii. O parte a lui delimita graniţa terenului şi pe 
partea cealaltă se deschidea o pădure deasă, sălbatică. Era o zonă 
extraordinară, aproape ca într-o poveste. 

Fericiţi, o luară pe cărarea îngustă din pietriş până la casă. Ajunşi acolo, 


tatăl scoase cheia din geantă şi deschise uşa cu o mişcare elegantă. Uşile 
din această casă erau adevărate, din lemn tare, şi nu arătau deloc ca cele 
japoneze, din pânză. 

Miriam şi Ştefan alergau prin casă şi deschideau toate uşile, una după 
alta. La fel şi camerele: nu erau aşa de mici cum se obişnuia aici. 

- Această casă are o centrală termică adevărată! se miră mama. 

Acesta era un lucru special. în nicio altă casă din Japonia nu mai văzuseră 
aşa ceva. 

- Nu este doar o centrală termică, este şi pentru aer condiţionat, spuse 
tata în timp ce deschidea tabloul. Vara putem să răcorim casa. 

- Cel mai probabil, peştii au avut nevoie de o climă echilibrată, voia 
Ştefan încă o dată să aducă aminte de semnul de pe portă. 

- Aici jos este o baie superbă, strigă Miriam. Are şi duş. 

- Am văzut deja. Veniţi, eu sunt curios ce ne aşteaptă 


sus. 
Joko se opri pe trepte. 

- O să deschid geamurile. Această casă nu a fost aerisită de mult timp. 
Sus, la capătul scărilor, stătea deja tata. Atunci când deschiseră uşa 
mare, rămaseră toţi fără cuvinte, inclusiv Joko. 

Uşa avea acces la o sală adevărată, o cameră foarte mare. Nu puteau să 
creadă. 

- Acesta este spaţiul ideal pentru întâlniri, murmură tata. Nu se poate, 
nici nu ştiu ce să mai spun! Incredibil! 

Apoi o îmbrăţişa pe soţia lui. Căutarea lor avea un sfârşit fericit. Se aflau 
în locul pregătit de Dumnezeu pentru ei. Miriam şi Ştefan se furişară pe 
trepte, în partea de jos. 

După un timp, părinţii îi urmară. 

- Nu m-am gândit niciodată că poate exista aşa o casă în Japonia. într- 
adevăr, pare făcută pentru noi. 

Mama nu putea să-şi revină din mirare. 

- O să stăm noi aici, jos? întrebă Miriam. 

- Sigur, răspunse mama. 

- Super! zâmbi Ştefan cu gura până la urechi. 

Suuuper! 

Mama, Miriam şi eu vrem să descoperim zona. Vrem să vedem în care 
magazin putem să facem cumpărăturile şi 


aşa... 
- Puteţi să mergeţi, dacă vreţi. Numai sănuvă 
rătăciţi! 

- Mamiiiii!!! Ce crezi tu despre noi? Nu mai suntem 
copii mici. 


Fără să se mai uite în urmă, Ştefan şi Miriam o luară la fugă pe scări, în 


jos, pe cărarea îngustă din pietriş, după care ieşiră pe poarta mare din 
fier. 

- Tu vrei să mergem la magazin? Am dreptate? întrebă Miriam. 

- Da, sigur, ce altceva. 

Drumul până acolo nu era foarte lung. Dar când s-au apropiat, simțeau 
cum le bate inima. Traseră încă o dată adânc aer în piept, apoi Ştefan 
apăsă pe clanţă. 

Numai că de această dată nu mai era un sunet strident, era doar un 
clopoțel care anunţa cu un clinchet uşor intrarea lor. 

Ştefan şi Miriam se priviră speriaţi. 

- Ce doriţi dumneavoastră? 

Un bărbat tânăr şi îngrijit veni spre ei. 

- Ne mai gândim, spuse Miriam în timp ce privea în jur. 

Acest magazin nu semăna deloc cu cel din Honolulu, aşa cum se gândiră 
ei. Aici totul era foarte curat şi foarte ordonat. De afară, avuseseră altă 
impresie, dar înăuntru atmosfera era surprinzător de normală. 

- Noi avem doar o întrebare, spuse Ştefan, care încă nu voia să renunţe. 
- O întrebare? zâmbi prietenos bărbatul tânăr. Ştefan dădu din cap. 

- Da, aş vrea să ştiu de la dumneavoastră dacă există cineva aici, în 
localitate, care face parte dintr-o bandă de hoţi de paşapoarte. 

Bărbatul tânăr se uită în sus cu groază. Fizionomia lui rămase însă la fel 
prietenoasă, numai un rictus al feţei şi o sclipire în ochi îi trădau 
sentimentele. 

- Nu, spuse el, despre o asemenea bandă nu ştiu nimic. Şi, dacă există aşa 
ceva prin preajmă, ea este condusă de una, Miki. Şi după cum am auzit în 
ultima vreme, un străin necunoscut este împreună cu ei, un bărbat de 
vârstă mijlocie. Probabil el e cel pe care îl căutaţi. Puteţi să mergeţi în 
frizeria... 

- Bine, îl întrerupse Miriam. 

în acel moment îi era indiferent dacă încalcă regulile bunului simţ din 
Japonia. Pe acest bărbat îl cunoaştem, cu siguranţă nu este el. 
Mulţumim pentru informaţia 

dumneavoastră. Miriam îl luă pe Ştefan de mână şi îl trase spre uşă. 

- Mulţumesc, spuse ea încă o dată. Mulţumesc mult. încă o dată, 
clopoţelul scoase un clinchet uşor, uşa se 

deschise şi ajunseră în stradă. 

Ştefan scutura din cap fără să înţeleagă. 

- Poţi să-ţi imaginezi? El 1-a acuzat pe tata. M-am convins, trebuie să 
renunţăm la căutarea noastră, murmură băiatul foarte încet. 

- Exact, de aceeaşi părere sunt şi eu. Acum este totul bine. Trebuie să fim 
fericiţi şi să uităm de paşapoarte. 

- Ştii ceva? Ştefan se opri în mijlocul trotuarului. Acum simt cât sunt de 
fericit! Cu adevărat fericit. Eu sunt de părere că am fost protejaţi. 

- Cu adevăraţi protejaţi. Putea să fie mai rău, spuse Miriam şi îl împinse 
pe fratele ei în direcţia spre casă. 

87 


